qundao/data-zh-poetry huggingface dataset:
次韻汪以南閒居漫吟十首·其五
作者：方回
朝代：宋

晉季有詩人，忽如古伯夷。
其人果爲誰，請讀淵明詩。
同時顔謝流，望風悉披靡。
東阡西陌間，黍稷何薿薿。
烹葵酌濁醪，世味無復美。
百萬呼盧公，枉爲寄奴死。
漫仕心未安，託辭避郵史。
自挽何謂亡，宇宙與終始。
眷言塵纓客，試問滄浪水。
次韻汪以南閒居漫吟十首·其八
作者：方回
朝代：宋

九關守虎豹，崇墉方言言。
餒也自其分，秉耒耕荒原。
江左瑜蓋輩，豈必賢虞翻。
湯網無厄羽，文治無困麟。
一物有疾痛，聖王視猶身。
如何杏壇上，鳴鼓攻門人。
材有善不善，大匠嚴選掄。
所以獲麟筆，有秋斯有春。
次韻汪以南閒居漫吟十首·其六
作者：方回
朝代：宋

夏葵時丹卉，秋菊培金蕤。
曷不蓻菽粟，猶足療調饑。
曰予心不然，求飽何黨之。
傾日與傲霜，志定節不移。
懷古睇此物，聊足慰我思。
不見恩澤侯，崇侈事臺池。
失勢一蹉跌，書堂荆棘滋。
豈復有緋紫，走趨列賓墀。
小圃異金谷，應無墜樓悲。
次韻汪以南閒居漫吟十首·其四
作者：方回
朝代：宋

何人不骸骨，龍蟻共一朽。
聖賢獨不死，天若顧之厚。
太昊初畫卦，迄周興井柳。
經制斯大備，中墜頼魯叟。
立言棟綱常，萬古絕夷醜。
荀揚猶微疵，晚出揭韓斗。
力禦異端侮，聖門儼先後。
末學能臻茲，身泯譽常有。
次韻汪庭芝投贈
作者：方回
朝代：宋

魚龍仙派古來聞，南渡樞臣七世孫。
幸不幸間身且隠，玄之玄處道常尊。
惜閒剩讀真書傳，入靜時思舊戶門。
送往恤孤尚留意，亦防公議恐無恩。
次韻汪翔甫和西城呂全州見過四首·其一
作者：方回
朝代：宋

想見花間路，籃舁草草裝。
叩門馴犬喜，入室蠹魚香。
躡石苔粘屐，眠松露滴牀。
焉知人世事，積甲又宜陽。
次韻汪翔甫和西城呂全州見過四首·其三
作者：方回
朝代：宋

五鼎封君食，千金奉使裝。
儻來皆外物，不朽有真香。
滿酌聖賢酒，虛爭上下牀。
細思諸葛事，只合卧南陽。
次韻汪翔甫和西城呂全州見過四首·其二
作者：方回
朝代：宋

聞道過從地，衣冠異俗裝。
小孫迎勸酒，後院出行香。
賈客珠量斗，侯家笏滿牀。
未如耆舊輩，龐馬隠襄陽。
次韻汪翔甫和西城呂全州見過四首·其四
作者：方回
朝代：宋

驟見纍侯印，遄聞趣相裝。
相期終古事，未用暫時香。
清論玉霏麈，高眠雷撼牀。
前魚又堪笑，紅袖泣龍陽。
次韻汪翔甫讀予詩稿見寄二首·其一
作者：方回
朝代：宋

我詩蒯侯劍，玉具謝華裝。
老矣三荒徑，悠哉一瓣香。
漫垂船子釣，懶下趙州牀。
忽憶高軒過，仙巾戴華陽。
次韻汪翔甫讀予詩稿見寄二首·其二
作者：方回
朝代：宋

十年兵甲夢，投老卸戎裝。
有藥醫詩病，無花惱夢香。
書明螢度几，簟冷竹遮牀。
屬與公携酒，蹉跎換歲陽。
次韻沈茂實小園偶書·其一
作者：方回
朝代：宋

人因雅俗分高下，同是園林興不同。
時覺燕鶑相爾汝，焉知蜂蝶有雌雄。
豈惟酒可兼詩可，常在花中與竹中。
秋老紗窗猶未換，要令深夜月華通。
次韻沈茂實小園偶書·其二
作者：方回
朝代：宋

秋風稉稻又嘗新，續食年年肯濟貧。
遠學佺期響□□，近同東老致仙人。
貴公勳業一杯水，俗子面顔三斛塵。
流火授衣誦豳什，戒寒深恐雁來賓。
次韻滕君賓日
作者：方回
朝代：宋

數步朱塘路匪賒，晦翁亭創自端嘉。
遥聞古屋環脩竹，擬汲寒泉薦苦茶。
萬鎰黄金何足寶，四枝丹桂有餘花。
諸孫風骨今猶別，師友淵源自一家。
次韻漢臣閔口渡
作者：方回
朝代：宋

歲月匆匆雁往迴，馬頭西去又東來。
不知自有乾坤後，幾度蘆花謝復開。
次韻王俊甫山長九日登烏聊二首·其一
作者：方回
朝代：宋

山色初明小雨開，可容無地拓襟懷。
荒寒試與登臨去，奇崛能隨感慨來。
何限詩愁關世故，終憑爛醉了生涯。
風流二謝猶堪恨，俯首劉郎戲馬臺。
次韻王俊甫山長九日登烏聊二首·其二
作者：方回
朝代：宋

江邊危阜俯江臯，去馬來牛細若毛。
古道向來元寂寂，俗流何處不滔滔。
漫拈老筆雕空闊，徑命芳樽洗鬰陶。
天地年年有摇落，悲秋端謝楚人騷。
次韻王君偕子同來訪
作者：方回
朝代：宋

愧子初來塢路賒，曾微酒旨與殽嘉。
答詩輒便拈枯筆，接話才能供淡茶。
膝上佳兒如玉雪，山中春事幾風花。
良疇世世勤菑播，終待明時遇宅家。
次韻王起宗勉爲高子明繪松巖圖
作者：方回
朝代：宋

松下客携琴，巖中人讀書。
聲氣相應求，妙寫入畫圖。
灑落真意趣，冷淡閒工夫。
體中脫不佳，明窗時自娛。
誰方策龍驤，萬里籋雲衢。
卿自用卿法，未用輕賢愚。
次韻程以忠同飲·其一
作者：方回
朝代：宋

飲濕自嫌無聖酒，摘鮮猶幸有真茶。
艱危昔偶分侯竹，老病今還齕庶瓜。
已約社鷗盟水石，尚驚征馬困風沙。
醉人不管傍人笑，瘦影伶俜亂鬢髿。
次韻程以忠同飲·其二
作者：方回
朝代：宋

風雲變化世常有，丘壑盤旋誰與同。
駕馭孟嘉真得勢，滑稽方朔浪言工。
律嚴詩友何妨少，租薄秋田亦幸豐。
兩手搔頭指欲禿，猶堪舉酒吸長虹。
次韻胡正卿
作者：方回
朝代：宋

長途疾足詎容休，政是嘶風抹電秋。
小復低迴從吏隠，未應拘窘嘆官囚。
聲名甫逐濤江起，魂夢空隨沁水流。
一顧即看逢伯樂，直須晝繡問刀頭。
次韻芝田上人子虛二首·其一
作者：方回
朝代：宋

年長山僧五十秋，每携詩卷過吾樓。
老衰英妙心相似，靈隠亭前水不流。
次韻芝田上人子虛二首·其二
作者：方回
朝代：宋

爲問葛藤禪律論，口箝舌結更無言。
何如了辦眼前事，且說詩家不二門。
次韻范景文鶑字早字二首·其一
作者：方回
朝代：宋

醉眼無國色，醉耳無霆聲。
醉卧亦無夢，一醉泯七情。
宿醉魂死矣，誰歟奠孔楹。
酒醒魂忽還，里巷無不驚。
决定一鍤埋，絕勝五鼎烹。
詩人張公子，中年捐燕鶑。
獨肯從我輩，共醉爭籌觥。
果能再一醉，勿爽游金明。
次韻范景文鶑字早字二首·其二
作者：方回
朝代：宋

深衣講儒業，羽衣學仙道。
變性欲變衣，又謂田衣好。
三叉路口人，左右惑憂抱。
不如從我游，一醉玉山倒。
美豈無蘇小，富亦有王老。
誰能一斗間，百篇挺華藻。
范侯詩酒流，觀國聲譽早。
睥睨蛉蜾豪，百萬可一掃。
次韻袁提學題皇甫真人清虛庵二首·其一
作者：方回
朝代：宋

清地虛天渺何許，芒鞋未往意先飛。
山中叱石初平隠，月下吹笙子晉歸。
不死真人千劫在，無垠濁世一塵微。
何當日嚥丹池水，長共寒猿嘯月霏。
次韻袁提學題皇甫真人清虛庵二首·其二
作者：方回
朝代：宋

猶憶清虛下雲漢，轉頭劫塹已灰飛。
三山恍惚驚鼇動，千歲凄凉望鶴歸。
風度羨君仙骨瑩，年華迫我世緣微。
豈無道侶歌招隠，許脫紅塵卧碧霏。
次韻許大初見贈二首·其一
作者：方回
朝代：宋

相逢未覺道途難，把酒論詩數夕間。
磊落胸襟開古誼，從容色笑借和顔。
長年役役魚千里，末俗悠悠虎九關。
頼是同鄉復同味，一寒如此遽春還。
次韻許大初見贈二首·其二
作者：方回
朝代：宋

風燈雪屋話艱難，各喜詩成咳唾間。
早幸淵騫同闕里，終當園季隠商山。
草玄執戟空投閣，枕麵參軍善閉關。
祇恐傍人足嘲訝，如泥爛醉不知還。
次韻許瑞石送邵容齋見寄
作者：方回
朝代：宋

款段餘生謝伏波，詠歸心事竟云何。
藕花又趁榴花發，詩債仍兼酒債多。
擊壤先生黄色論，賣薪老子翠微歌。
吾儕胸次元相似，誰道金章勝釣蓑。
次韻謝余知郡和予識山會飲韻
作者：方回
朝代：宋

衣冠奇古舊儒風，湖海襟期臭味同。
七字不妨容我和，一樽酒欠與君中。
春光是處饒生意，山色何曾礙太空。
九疊雲屏三笑路，何當偕訪虎溪翁。
次韻謝俞山長見贈
作者：方回
朝代：宋

年衰才盡懶揮毫，定有移文責魯臯。
學到紫陽今欲絕，詩如清老子能高。
棲遲矮屋官猶冷，傲睨芳樽氣自豪。
試遣俚音辱聰聽，未應堪比鬰輪袍。
次韻謝吳太初
作者：方回
朝代：宋

落筆誰云古意賒，四靈何得擅東嘉。
跨鸞未斫吳剛桂，對鶴頻烹魏野茶。
商略春詞犀墮雪，留連夜酌燭生花。
如君三世工文墨，江左于今有幾家。
次韻謝呂君見寄二首·其一
作者：方回
朝代：宋

弱冠清脩更老成，詩來重慰故人情。
向曾屢共阿戎語，今乃新聞侯喜聲。
材大君當爲杞梓，器微吾僅比瓶罌。
平生吟社彫零盡，合許忘年友與盟。
次韻謝呂君見寄二首·其二
作者：方回
朝代：宋

鄂城未至客湓城，誰識惓惓欲見情。
端肯寄書憑雁足，遥知求友認鶑聲。
論心政願投膠漆，臨路良難渡水罌。
江海一生今老矣，待來重結歲寒盟。
次韻謝周兄見訪
作者：方回
朝代：宋

弱壯之間幾輩流，不凡已與老成侔。
筆端可挽千鈞弩，胸次如登百尺樓。
良木政須資長養，芳蘭未厭□□□。
□□衰晚不聞道，幸早專心似奕秋。
次韻謝喻巖叟
作者：方回
朝代：宋

妙年璧水播英辭，半世聞聲鬢未絲。
賜姓遠從梁武日，家風復見喻鳬詩。
九霄空闊飛騰勢，萬卷縱橫講授師。
重到廬山亦何喜，喜君知我我君知。
次韻謝喻巖叟讀予近作二首·其一
作者：方回
朝代：宋

觀君於勢利，如箒掃絲窠。
閲世雲翻雨，持心濟貫河。
端居冠必整，閒賦硯頻磨。
我豈無新作，何堪對雅歌。
次韻謝喻巖叟讀予近作二首·其二
作者：方回
朝代：宋

鬢鬚全是雪，政坐癖於詩。
老不謀丹穴，貧猶泥墨池。
今年逢旅卦，何日賦歸辭。
得句求君訣，時容詣講帷。
次韻謝嚴養晦酒邊說易
作者：方回
朝代：宋

四正爲奇偶四隅，舊窺七七古河圖。
易雖未畫元知有，極果何形孰識無。
方寸天開通造化，半生夜坐下工夫。
老衰多學精專少，病體摳趨但要扶。
次韻謝夏自然見寄四首·其一
作者：方回
朝代：宋

與子俱逢掖，寒瓢共碧流。
歙今全似魯，睦亦盛於鄒。
竹屋南溪外，風帆古渡頭。
相尋欠相遇，遄復墮音郵。
次韻謝夏自然見寄四首·其三
作者：方回
朝代：宋

通經聞大道，餘事始爲詩。
初或無人識，終須有己知。
真能深造否，孰謂晚成遲。
小袖朱弦手，何憂乏子期。
次韻謝夏自然見寄四首·其二
作者：方回
朝代：宋

門人浮小艇，不比舊專城。
自愧頻來往，何煩數送迎。
病身緣畏飲，去路似貪程。
別後君詩進，他時定有名。
次韻謝夏自然見寄四首·其四
作者：方回
朝代：宋

士氣兼文脈，湮微復幾年。
淺膚專徇俗，高亢類談禪。
春動霆聲起，雲開月體全。
古人方冊在，達者以心傳。
次韻謝平心胡祕監見惠生日五首·其一
作者：方回
朝代：宋

晚生何敢跂前賢，夫子宮牆賜及肩。
憶枉朝車十官宅，喜成鄰舍萬山巔。
尚堪湖學生徒齒，恰少汾陽考第年。
想得囊中有仙訣，形容枯槁但神全。
次韻謝平心胡祕監見惠生日五首·其三
作者：方回
朝代：宋

勢途勇退似差賢，焉用鴻門切盾肩。
早賜輼輬埋厚夜，寧扶楖栗走荒巔。
泥龜不羨鵾鵬路，糞菌徒輸栝柏年。
我謂是身如尺璧，深藏短褐庶能全。
次韻謝平心胡祕監見惠生日五首·其二
作者：方回
朝代：宋

五朝遺老冠時賢，家祭猶無掩豆肩。
文采春花洛陽苑，精神秋隼華峰巔。
難兄共對三千字，晚境今開九十年。
富貴朱門百雜碎，先生歸卧故廬全。
次韻謝平心胡祕監見惠生日五首·其五
作者：方回
朝代：宋

風追電逐角材賢，我獨從公息擔肩。
野曠杖藜臨絕景，山寒采梠度層巔。
淡湯煮飯身無病，小秤收租歲有年。
臭橐腐倉死兵火，何如清節保生全。
次韻謝平心胡祕監見惠生日五首·其四
作者：方回
朝代：宋

酒可吾中孰聖賢，定開愁眼聳吟肩。
共憐雪鬢雙垂叟，時到花屏萬仞巔。
暫借松陰消永日，敢求藥訣覬長年。
風驚塵愕奔車跌，醒者蒼黄醉者全。
次韻謝徐贊府
作者：方回
朝代：宋

越燠燕寒萬里賒，相逢重接話言嘉。
乘車君不輕予笠，缺酒吾惟啜子茶。
斯立官銜清似水，叔原樂府麗於花。
內交儻許如元白，各賦春深二十家。
次韻謝曹之才見贈
作者：方回
朝代：宋

崦嵫苒苒迫斜暉，夢斷銘功十二旂。
鄰曲過從穿不借，故鄉書問寄當歸。
固窮敢向中途悔，小隠無令始願違。
萬境皆空心已死，霑泥落絮肯重飛。
次韻謝李寅之鄂渚見寄·其一
作者：方回
朝代：宋

龍沙象徼各行役，漢樹江雲頻寄詩。
政爾一天心不隔，其如兩地夢相思。
投簪得謝今無事，命駕尋盟會有時。
未愛鏡湖矜敕賜，更能宣室對神釐。
次韻謝李寅之鄂渚見寄·其二
作者：方回
朝代：宋

叩戶驚傳千里使，開緘快覩七言詩。
古希年迫公猶健，不仕風高我所思。
兒大知書聊慰意，家貧食粥亦隨時。
邇來稍喜休兵革，賽社秋場醊祭釐。
次韻謝河內張明府來訪
作者：方回
朝代：宋

此老良高誼，能來問故侯。
人清嚴瀨水，家住沁園州。
兀坐元無事，閒談幸少留。
重逢定何日，歸夢在瓜疇。
次韻謝洞霄俞仲囦
作者：方回
朝代：宋

卷舒來卷徹初終，物象惟君指呼中。
夜鶴一聲醒閴寂，晚霞千變繪虛空。
市朝往事驚陽燄，林壑幽居勝閬風。
如許高流吾未識，半生湖海浪萍蓬。
次韻謝王君
作者：方回
朝代：宋

妙年富才藻，亹亹迫淵雲。
逸勢波瀾闊，神功混沌分。
百爲爭細故，一笑付微醺。
天地江河在，終垂萬古文。
次韻謝胡子游學正二首·其一
作者：方回
朝代：宋

瞻紫陽山日仰高，此翁暮景亦云勞。
一爻變卦逢初遯，萬古哀心寄續騷。
倬彼大賢猶蠖屈，矧予小技僅蟬號。
竹林書在吾能讀，不厭千週更百遭。
次韻謝胡子游學正二首·其二
作者：方回
朝代：宋

泮宮分席佐邦侯，免使詩人諷不求。
九轉定應能點鐵，一泓何可着吞舟。
稍知今是山林晚，獨奈吾衰歲月流。
徑欲爲君賦招隠，朝簪竊恐未容抽。
次韻謝董君讀予詩稿·其一
作者：方回
朝代：宋

少年客洛走緇塵，自倚詩才敵萬人。
嶽聳河奔爭氣勢，霜嚴月朗借精神。
鏡中顔狀驚非昔，筆底工夫苦不新。
辜負桐江好山水，花開葉落十秋春。
次韻謝董君讀予詩稿·其二
作者：方回
朝代：宋

宇宙茫茫戰馬塵，中原文獻不無人。
詩裁綵筆天公妬，書擁青燈夜氣神。
簁雨簸風六月冷，磔雲裂霧千峰新。
何當君病早勿藥，共倒松陰百甕春。
次韻謝遯翁吳山長孔昭三首·其一
作者：方回
朝代：宋

筆追古作未云賒，正始遺音到永嘉。
諫列合騎沙苑馬，從臣宜賜壑源茶。
吟邊彭澤先生柳，夢裏長安進士花。
不朽故知非爵位，文章海內舊名家。
次韻謝遯翁吳山長孔昭三首·其三
作者：方回
朝代：宋

降原陟巘敢嫌賒，風物元從僻處嘉。
晴日緩行果下馬，春山初試雨前茶。
野橋瀟灑泉如雪，石壁巉巖蘚自花。
剩欲移居此中住，便依詩老作鄰家。
次韻謝遯翁吳山長孔昭三首·其二
作者：方回
朝代：宋

乾淳一老去非賒，里社游談亦孔嘉。
仙馭不還緱氏鶴，禪機空說趙州茶。
神農爲我先嘗藥，迦葉誰今又笑花。
欲向君侯問端的，流風應謝魯東家。
次韻謝魏公輔二首·其一
作者：方回
朝代：宋

之子如天馬，終歸十二閑。
相期作名士，不厭坐窮山。
師席摳趨際，親庭定省間。
鶴仙門戶冷，今喜一珠還。
次韻謝魏公輔二首·其二
作者：方回
朝代：宋

男兒初嗜學，如日曉行天。
意氣無餘子，詩書有夙緣。
果能知此道，深欲候吾船。
夢寐心常在，孤燈可不傳。
次韻謝黎制幹
作者：方回
朝代：宋

壽垂登八十，落筆尚凌雲。
閲世千帆過，觀人一鑑分。
黑知鬚未染，紅覺貌如醺。
勿謂先生老，非熊或遇文。
次韻象山書院山長汪德載垂訪
作者：方回
朝代：宋

古學非如進士場，淵乎深處海難量。
善藏未用爭飴利，中立懸知異狷狂。
度遠出寒公案在，漸修頓悟話頭長。
公□與我評茲事，一洗人間粉黛粧。
次韻賓暘令郎見示二首·其一
作者：方回
朝代：宋

盛名從昔起寒微，逆旅蕭條未必非。
政可夜樓觀月落，不應曉枕歎霜飛。
妙年振鬣思千里，他日干霄會百圍。
通介隨時有中道，稍容衰老擅漁磯。
次韻賓暘令郎見示二首·其二
作者：方回
朝代：宋

老我泥塗久，郎君玉雪清。
百年雙鬢謝，一醉萬緣輕。
孰肯延枚叟，端難少賈生。
脩程未可料，聊此慰詩情。
次韻賓暘啼字猶字二首·其一
作者：方回
朝代：宋

醉眼看東誤作西，衣緇巾醭屨拖泥。
身無却少心徒壯，花自重開草更萋。
信馬舊痕今已滅，干虹老氣似宜低。
樓中是日喧呼甚，聞說鄰兒亦止啼。
次韻賓暘啼字猶字二首·其二
作者：方回
朝代：宋

往年燈火醉樊樓，月落吹簫未肯休。
不惜黄金追勝事，肯迴青眼顧時流。
燕來鴻去春光在，死易生難病脈浮。
更問西池賞花約，心雖欲往豫兮猶。
次韻賓暘子瑱草字
作者：方回
朝代：宋

平生挾壯心，長劍倚晴昊。
豈意日昃歌，高臺化爲沼。
沈蛟九淵底，翔鳳千仞表。
永言遯遐迹，未覺鬰孤抱。
良辰值佳友，忽若詠鳬藻。
大勝新亭集，洪流吟浩浩。
初筵客或訝，酒資焉所討。
曰予貸諸鄰，趁此風日好。
君看萬金室，一朝不自保。
何如酣中隠，忘憂且娛老。
趙翁玉雪郎，弄翰頡頏早。
譽兒未妨癖，長松緣小草。
次韻賓暘張氏山園紅菊
作者：方回
朝代：宋

惟菊可配松，受命天地正。
吾家植千本，朝耘暮灌潤。
未言制頹齡，且用樂野性。
嚴霜百草死，后皇布肅令。
始知貞勁節，老硬異脆嫩。
俗圃蒔紅卉，頼君古道振。
斥謂非其類，一洗靈均恨。
騷人昔所餐，此輩何敢競。
惡紫如惡莠，魯叟遯無悶。
世眼重脂粉，君子故安命。
次韻賓暘張考塢觀茶花
作者：方回
朝代：宋

頭上漉酒巾，吹風行欹斜。
野徑政自穩，世途殊未涯。
禮能致商皓，勢足屈孟嘉。
君身獨自由，時到山人家。
播植話禾稻，績紡詢桑麻。
側聞此一塢，村酤亦易賒。
芙蓉萬紅萼，錦綉紛交加。
掉頭不肯顧，特往觀茗葩。
嗅芳摘苦葉，咀嚼香齒牙。
榷利至此物，誰爲疲氓嗟。
次韻賓暘某氏墳庵
作者：方回
朝代：宋

讀君古墓作，因之懷抱縈。
老夫九年前，小雛憐寧馨。
一夕病弗起，殤車出北城。
卜兆鄰古寺，守訶乏村氓。
去歲罹發掘，盜蹤無由明。
跋馬近往視，壞垣環枳荆。
藏中本無物，□至睨茲塋。
玉匣患不侈，宜爾巢鼯猩。
楊生昔臝葬，漢傳留佳評。
世事可以鑒，悲哉聊此吟。
次韻賓暘桂枝塘
作者：方回
朝代：宋

吳越茲上游，一江貫千山。
山峻江更急，力耕雲霧間。
民窮實可憫，俗儉無與班。
甕灌既已拙，斗糴彌足歎。
十日天不雨，魃也肆厥姦。
吾昔忝長吏，郡圖朝夕看。
水源淺易涸，無地施防關。
此陂築千所，歲事或苟完。
幽人採荷衣，隄岸窮躋攀。
更覺滄浪篇，萬頃吹波瀾。
次韻賓暘梅氏山居訪茱萸
作者：方回
朝代：宋

癖習嗜幽討，剛氣負殊稟。
寂寥荒山中，十載賦招隠。
偶逢梅尉孫，漠事一暗省。
斯人縱非仙，英概故不泯。
是日秋□霽，村塢足清景。
葉脫高木疏，雲淨遠岑逞。
田家竟收穫，豈復有遺秉。
芳萸摘併空，戍卒亦太甚。
懷古兼嘆今，野老僅能茗。
此心誰當知，應有月中影。
次韻賓暘池字
作者：方回
朝代：宋

鴻雁逐稻粱，飛飛無定時。
槁草火不燼，層冰風已漪。
觀化悟茲理，久甘玄鬢絲。
良願息我影，不復天之涯。
云何事行役，黽勉營所私。
仰睇斗牛分，俯觀朝夕池。
玉氣忽澌盡，侲子猶歡嬉。
酸感諒徒爾，得酒竟大奇。
是日春霧霽，西樓晝陰遲。
雲落繭楮墨，雹響紋秋棋。
幸喜暫合聚，寧忘倏乖離。
舟楫集津岸，焉得長縶維。
前謝後花發，東起西星移。
爛醉未失策，螺螟彼何知。
冥冥失馬福，昧昧亡羊岐。
終當蛻闤闠，秉耒依農師。
次韻賓暘觀陸右丞王葆真二像
作者：方回
朝代：宋

出城挾一兒，策杖極幽邃。
村俗諗父老，古跡按圖志。
平生丘園心，賁趾遠朝市。
行行墟墓間，是亦有何味。
陸家三太守，此邦榮世仕。
舊祠附學宮，緣情頗應義。
奈何埤雅公，像於王氏置。
君不平其然，似欲刪厥位。
俚舛聊舉隅，諂媚□觸類。
一一口舌爭，何事如人意。
次韻賓暘齋中獨坐五首·其一
作者：方回
朝代：宋

舞燕歌鶑子所無，不無燈照短檠書。
酒來形影相酬酢，詩就烟霞共卷舒。
八極渺茫供傲睨，一襟空洞極恢疏。
世間底是英雄物，未許曹瞞笑本初。
次韻賓暘齋中獨坐五首·其三
作者：方回
朝代：宋

蟻潰金隄薄俗頹，聖門誰與嗣雲來。
良難託諷追風雅，只可微辭紀定哀。
有志向能穿虎石，無疑今始悟蛇杯。
掀天氣燄吾嘗見，轉首空成一聚埃。
次韻賓暘齋中獨坐五首·其二
作者：方回
朝代：宋

詩來似訴屈原醒，阿堵於公頗不庭。
白水真人從斷絕，丹元童子尚神靈。
秋眠簟未捐桃竹，晚食齏應勝韭萍。
肯美張蒼肥若瓠，從來吟影只伶俜。
次韻賓暘齋中獨坐五首·其五
作者：方回
朝代：宋

慣忍饑窮即聖賢，松心玉質未貞堅。
苦無知己庸何憾，斷不逢人便乞憐。
龜鶴算高終老死，星辰位定有推遷。
味公獨坐詩中意，可惜侵尋絳縣年。
次韻賓暘齋中獨坐五首·其四
作者：方回
朝代：宋

誰歟載筆掌絲綸，霧雨何傷隠豹文。
絕望都俞參稷契，劣能損益記周殷。
蠹殘書冊猶堪覷，草沒階除儘不耘。
鄭老襟期少陵解，從渠衮衮更紛紛。
次韻賓暘龍泉
作者：方回
朝代：宋

小國號瘠土，根據千岩隈。
泉味天下最，莫許他郡偕。
寧當飲此清，饑腸鳴如雷。
廣斥豈不富，鹹濁良可咍。
謂茲大龍窟，無乃由齊諧。
患不甘且冽，榛莽能久埋。
心惻或不食，汲路荒蒼苔。
蒙養內自充，何嫌世好乖。
君子有本性，勿問塞與開。
成功故偶耳，隠德彌佳哉。
次韻贈上饒鄭聖予
作者：方回
朝代：宋

鄭里茶山乃詩祖，繼之章澗兩泉吟。
端能捷疾追芳躅，當復幽冥入苦心。
力到光前還絕後，事殊思古定傷今。
兒啼可止有新樣，黄葉元來不是金。
次韻贈仇仁近
作者：方回
朝代：宋

如池之酒如林肉，不與寒士作厦屋。
馬畜彌山金滿堂，此但可以駭愚俗。
得時引類上雲霄，失勢舉族填溝瀆。
曾不若仇翁方叟兩窮交，相與坦蕩忘邊幅。
知我無錢借書令我典，至今市井小兒相指目。
嗟今之人我未識，可魯陽虎宋華督。
屈心抑志諒未能，及物濟人非不欲。
古人胸次一相知，劉文叔忘其腹，嚴子陵忘其足。
後之君子莫若自求福，考槃遯肥遠匪辱。
檀道濟號爲萬里之長城，何似陶元亮醉卧一籬菊。
危途所至太行坂，深坑莫測沃焦谷。
我將歸老紫陽山，尚恐烏大夫之馬幣聘溫生洛之南，聘石生洛之北。
次韻贈吳羽士月湖大椿
作者：方回
朝代：宋

萬事平生大道杯，恍然曾過望鄉臺。
榮華外物毛端細，飄忽陽神頂上回。
羅殿堪思蠻嶠瘴，鬰儀永謝劫池灰。
何□乞我刀圭劑，同見蟠桃幾度開。
次韻贈趙豈卿吟嘯公之孫乃父亦能詩
作者：方回
朝代：宋

大門祖父昔聞聲，交臂差池恨晚生。
欲與萬山修郡志，誰能三世擅詩名。
故知龍頷無魚目，更覺松心異舜英。
字穩句圓經幾煉，定應九轉已丹成。
次韻贈道士汪庭芝二首·其一
作者：方回
朝代：宋

鳲鳩不遇豈非天，鬬穀於菟亦偶全。
中野履霜寧怨命，通宵煮石且隨緣。
此身幸是無還有，所學當令後勝前。
肯復杏壇聞木鐸，可能蓬島問風船。
次韻贈道士汪庭芝二首·其二
作者：方回
朝代：宋

七葉衣冠尺五天，赤眉兵起竟誰全。
備嘗庶孽流離□，□會仙真接引緣。
身世萬端艱苦後，家門十載變更前。
操持正要看帆柂，勿便誇爲到岸船。
次韻趙朴翁赴衍聖公嶧山書院之招
作者：方回
朝代：宋

鄒魯相望擊柝間，亦顔誰許獨晞顔。
同源泗水別沂水，接壤嶧山連泰山。
萬世元勳闢楊墨，一時浮論主雍環。
七篇事業君能講，男子臨岐淚肯潸。
次韻趙賓暘見寄長句
作者：方回
朝代：宋

百憂攻心成白首，不少自寬死已久。
我初作郡猶未貧，□□比□□□□。
次韻趙達夫問疾
作者：方回
朝代：宋

煩君遣信問何如，霖雨無人叩陋居。
孰信着綿當夏半，自驚伏枕已旬餘。
百年未辦書傳後，一壑猶欣服返初。
處約得衰更多病，從今誓與酒杯疏。
次韻趙達夫過訪
作者：方回
朝代：宋

無限溪山畫不如，特尋花竹到貧居。
相迎具茗凉堂上，獨肯衝泥苦雨餘。
伐病政思翻素問，論詩徒覺過黄初。
脫然百脈俱甦醒，藥餌登時已可疏。
次韻趙雲中飲呈孟君復二首·其一
作者：方回
朝代：宋

舊業田荒百頃萊，眉頭長與醉懷開。
春愁忍共金釵訣，夜禁偏嫌玉漏催。
聚散有情都是夢，古今無物不成灰。
何時再覓狹邪路，白骨誰非塌井苔。
次韻趙雲中飲呈孟君復二首·其二
作者：方回
朝代：宋

可遨崑閬步瀛萊，祇愛鑽腮笑靨開。
暮雨朝雲元易散，昏鍾曉鼓故相催。
身如病鶴猶遺骨，心似焦桐亦未灰。
縱使吾曹不排闥，不應門閾上蒼苔。
次韻送張文煥·其一
作者：方回
朝代：宋

廊廟端非岩壑姿，慵庵未是可慵時。
浮榮故自無心向，素抱其如有己知。
天上要途終一武，江南絕景已千詩。
欲從遠祖赤松子，小待功成亦未遲。
次韻送張文煥·其二
作者：方回
朝代：宋

深愧衰殘蒲柳姿，忽思同眺萬山時。
各將谷雨崖烟寫，獨許溪鷗野鷺知。
兩載再逢憐我老，五更不寐和公詩。
願聞事業如房杜，一曲清商自尉遲。
次韻送胡教諭炳文如金陵二首·其一
作者：方回
朝代：宋

子有山中田，何不力自耕。
曰予抱奇志，犯軷爲此行。
於茲匏瓜繫，曷若鳳凰鳴。
徒步未可料，一日秉國成。
老夫察時義，不待易四營。
大物苦難運，高位防易傾。
苟且忝一命，奔走疲送迎。
鄉里政自佳，歸來訓諸生。
次韻送胡教諭炳文如金陵二首·其二
作者：方回
朝代：宋

治郡愧坐嘯，歸田服躬耕。
始覺少年誤，浪作萬里行。
書傳極古汲，詞藝爭先鳴。
豈知老欲死，一事終無成。
之子初遊遠，物務思經營。
北望中原闊，東視長江傾。
金陵冠蓋地，豈無倒屣迎。
心賞少不至，謹無負平生。
次韻送郝同知還閩二首·其一
作者：方回
朝代：宋

平生奔走遍區中，老尚流離作寓公。
合坐黄堂稱太守，願求丹劑學仙翁。
繄誰虎豹占文變，何限貂蟬出武功。
可似有心隨李耳，流沙西邁過崆峒。
次韻送郝同知還閩二首·其二
作者：方回
朝代：宋

字畫多年逼獻之，高材天賦豈人爲。
一枝禿筆無能敵，百尺名樓有所思。
磧馬塞鴻忘舊夢，建茶閩荔富新詩。
皇天具眼終徼福，多病從來喜讓夷。
次韻連伯正見贈
作者：方回
朝代：宋

古調於今底所尋，麟膠忽嗣絕弦音。
驟觀布置如平易，徐認縈迴極杳深。
露下九皋秋鶴唳，月寒三峽夜猿吟。
寧爲清絕更凄楚，肯弄文君戶外琴。
次韻邵君以容名齋二首·其一
作者：方回
朝代：宋

細讀來詩窺所學，忘機忍事用功深。
遠同隨筆洪公號，妙得吟窩邵子心。
懷抱春濃重醖酒，語言淵嘿絕弦琴。
我能容物天容我，無是無非鎮似今。
次韻邵君以容名齋二首·其二
作者：方回
朝代：宋

我能容物天容我，容足元消地幾多。
結莫逆交聊爾汝，聞無義語勿誰何。
飄零蹤跡因循慣，冷淡光陰苟且過。
人世政如蠶食葉，百年誰辦繭成窩。
次韻郝元隠浙西山
作者：方回
朝代：宋

疏處溫凉密處寒，未須向背問支干。
猿閑配偶雙嬉戲，樹古根枝萬屈盤。
何限樓臺荒宿草，幾年歌舞罷鳴鑾。
頼天獨肯扶僧剎，佛大泥多許共看。
次韻鄧善之書懷七首·其一
作者：方回
朝代：宋

二十八迴見，天門闔左扉。
不嫌筆端退，但駭鏡中非。
自愛希聲瑟，誰知尚絅衣。
人生年七十，肯復壯心飛。
次韻鄧善之書懷七首·其七
作者：方回
朝代：宋

昭諫先生宅，咸平處士廬。
大名無死朽，外物幾乘除。
歲月勤稽古，山林永遂初。
能詩直餘事，焉不藺相如。
次韻鄧善之書懷七首·其三
作者：方回
朝代：宋

今代鄧元侯，書窗不外求。
寡言良有味，節用絕無愁。
真是溫如玉，兼能爽似秋。
鑾坡宜趣召，夜直結鄰樓。
次韻鄧善之書懷七首·其二
作者：方回
朝代：宋

老懷饒感慨，無一可歡娛。
久矣還初服，胡然落半途。
流年蘇武雁，往事左慈鱸。
莫笑腰圍減，還堪作酒壺。
次韻鄧善之書懷七首·其五
作者：方回
朝代：宋

子將今月旦，可否判生枯。
高論真能借，羈懷未覺孤。
竹吟風拂席，花飲月當壚。
甚願陪遊屐，唯慚老杜殊。
次韻鄧善之書懷七首·其六
作者：方回
朝代：宋

以遜而綿者，居然古性情。
溫恭瞻道貌，響浪聽心聲。
施藥痊諸病，留田與後耕。
日予拜嘉惠，欲報乏連城。
次韻鄧善之書懷七首·其四
作者：方回
朝代：宋

我聽髯張作，清於月夜笳。
曹思先七子，杜老到三巴。
有力能推拉，無疵可汰沙。
文潜遺論在，霜露老蒹葭。
次韻鄧善之論詩
作者：方回
朝代：宋

未極皮毛落，端難頰舌傳。
夔音諧柷敔，岐脈按鉤弦。
舉目常如見，關心或不眠。
江湖無正色，齲齒亦嫣然。
次韻酬劉彥直
作者：方回
朝代：宋

稷下先生舊老成，十年江表聳雄名。
觀星南極孤槎遠，賞月西湖獨榻橫。
筆底篇章追夢得，樽前風味勝公榮。
酒樓一誦驚人句，四座如聞霹靂聲。
次韻酬吳僧一山行魁
作者：方回
朝代：宋

爲僧應勝我，可惜墮禪林。
鑄錯剪鬚髪，書癡雕肺心。
聞名梅止渴，晤語旱逢霖。
一句詩傳世，猿邊幾夜吟。
次韻酬趙無己
作者：方回
朝代：宋

文才因學進，名譽待時隆。
定有仙能遇，元無鬼可窮。
剛貞侔鐵石，猥瑣笑蒿蓬。
百尺樓頭目，時時沒去鴻。
次韻酬郝潤甫二首·其一
作者：方回
朝代：宋

與君山澤兩臞仙，浪走塵埃汩市廛。
老貌相逢今又別，餘生更覺不如前。
孰追赤制春秋筆，稍悟黄庭內外篇。
俯仰此心了無愧，冷看舉世售梔鞭。
次韻酬郝潤甫二首·其二
作者：方回
朝代：宋

幸君三復甫田詩，髀肉空消萬里馳。
直與羣飛爭勇往，可能小退入深思。
古人未必成功易，智士寧無見事遲。
海闊天長一翹想，摶鵬豈料竟低垂。
次韻金漢臣五城道中
作者：方回
朝代：宋

郊行胸次爽於秋，歲稔天寬百姓憂。
但有樵人歌隴上，永無廷尉望山頭。
最宜曠野開詩思，未覺他鄉動客愁。
想見霜林疏更好，綠陰時節憶曾遊。
次韻金漢臣喜晴
作者：方回
朝代：宋

雨足秧疇始放晴，鄉鄰所至有歡聲。
宰公明察無冤獄，太守辛勤自勸耕。
我昔黄童成白首，誰今赤子視蒼生。
定知米價秋來減，遍買村醪處處行。
次韻金漢臣喜雨
作者：方回
朝代：宋

山高田易旱，已過一旬晴。
豈止商饑飽，真成决死生。
甘霖三尺透，病體十分輕。
想見琴堂老，催詩意倍清。
次韻金漢臣見雪聞雁二首·其一
作者：方回
朝代：宋

山城酒薄客愁濃，卧厭秋霖萬事慵。
九月十月忽飛雪，北人南人俱笑容。
次韻金漢臣見雪聞雁二首·其二
作者：方回
朝代：宋

月暗雲迷度杳冥，飛鳴未肯落寒汀。
得無田里聲相似，獨此長官能細聽。
次韻金漢臣雨後病起見寄
作者：方回
朝代：宋

一自蒲盃弔楚湘，倏成炎溽乍陰凉。
恨無櫪上如飛馬，往問齋中獨宿牀。
病起精神如雨止，懷歸愁思與天長。
何時共□□詩說，直上高峰看夕陽。
次韻金直卿夏夜
作者：方回
朝代：宋

樓高夜獨吟，鑑古復籌今。
不競當知命，無瑕在養心。
人聲鐘後絕，天影水中深。
風檻微凉處，時時一正襟。
次韻閻學士靖軒贈受益山居二首·其一
作者：方回
朝代：宋

十里方諸影綠鬟，空濛瀲灧一窗間。
天河不洗讀書眼，未可同君上此山。
次韻閻學士靖軒贈受益山居二首·其二
作者：方回
朝代：宋

八月濤江五月湖，畫圖一見粟生膚。
君家奄有兩奇觀，更覺天真勝畫圖。
次韻陳正之團扇畫一魚二首·其一
作者：方回
朝代：宋

莫想銀絲膾，冰盤一醉吞。
好爲玉带佩，朝謁九重門。
次韻陳正之團扇畫一魚二首·其二
作者：方回
朝代：宋

妙得濠梁趣，任公犗肯吞。
□泉如有待，頭角上天門。
次韻雪後
作者：方回
朝代：宋

簷澌餘滴濺風櫺，三日晴猶剩半庭。
足使蝗蝻俱屏迹，未妨鶑燕尚潜形。
調鹽凍字難爲墨，透瓦炊煙漸放青。
共笑愛梅癡老子，夜深溫水換銅瓶。
次韻靈鷲清長老二首·其一
作者：方回
朝代：宋

粗讀書難盡信書，世誰鯁直但阿諛。
平生湖海悲遊子，晚歲乾坤老腐儒。
知己尚堪擡醉眼，從僧似欲剃吟鬚。
何當靈鷲兼三竺，日伴猿饑侶鶴臞。
次韻靈鷲清長老二首·其二
作者：方回
朝代：宋

得句無僧字不清，公來一日兩詩成。
龍雷珠浦東坡和，海日江潮老宋驚。
魯直尚能推大國，長卿誰可詫長城。
二桃三士抱吟膝，我所師兮葛孔明。
次韻高子明投贈二首·其一
作者：方回
朝代：宋

中原從昔信多艱，尚有文才與古班。
詩律規隨元好問，樂章雋永蔡蕭閒。
要知精會神全處，須到聲銷色泯間。
此話無人膠鳳觜，一蓑煙雨紫陽山。
次韻高子明投贈二首·其二
作者：方回
朝代：宋

四時天地共成春，千古羲黄寸壤鄰。
空復飛車行萬里，本無弱水隔三神。
大人尺蠖同伸屈，俗物群狙易喜嗔。
子欲從吾參此妙，倒翻銀漢洗塵巾。
次韻鮮于伯幾秋懷古體
作者：方回
朝代：宋

斯人晚始識，浪走天下半。
既將戟爲髯，更用田作面。
大材異拱把，勁翮謝籠絆。
去年主糟丘，稍厭盆盎亂。
忸怩較毫釐，踴躍凌汗漫。
今年竈産蛙，田里足咨怨。
民窮如受圍，合遣老將援。
醫王殊不靈，瘧鬼未即竄。
卧念爲魚者，厄運孰與逭。
羸馬僅芻秣，稚子且葵莧。
大似周南留，寧有東平戀。
或報御史除，摇首亦弗願。
點勘篆籀古，掇拾簡編斷。
秋雨吟齋燈，夜月鄰砧練。
一醉洗抑鬰，豈無愛酒伴。
蠖屈未可欺，鵬摶詎能算。
次韻鮮于伯幾秋懷長句
作者：方回
朝代：宋

踰燕涉漠將十霜，西風滿眼榆林黄。
時逢北客話圍場，鞍馬意氣猶揚揚。
駱駝紅乳蒲萄酒，袒割一醉千百觴。
君今病痁卧南方，掉頭不顧尚書郎。
紫陽山人餓欲死，江湖一壑秋田傷。
哀歌相和意慘愴，夜視宇宙何茫茫。
次韻齊君見過
作者：方回
朝代：宋

從容談笑獵文場，焉用椎鋒更挽强。
政使成功能裂土，未如聞道許登堂。
勇捐將印機心息，深隠書帷古味長。
我亦暮年懶干祿，肯來同醉簡編香。
歎笑
作者：方回
朝代：宋

意外無憂惱，予心豈厭貧。
索錢紛債主，賒藥愧醫人。
坐喪高標盡，時驚俗態新。
殘書亦懶讀，滿架付埃塵。
正月三日立春
作者：方回
朝代：宋

曾戴金幡勝，如今有幾人。
尚能容白髪，屢得見青春。
定力忘寒燠，冥懷任屈伸。
遥知殘雪地，即復化爲塵。
正月三日立春
作者：方回
朝代：宋

曾戴金幡胜，如今有几人。
尚能容白髪，屡得见青春。
定力忘寒燠，冥怀任屈伸。
遥知残雪地，即復化为尘。
正月二十一日偶題
作者：方回
朝代：宋

樓頭日日倚危欄，來往人忙許靜看。
老子無聊常□□，杏花欲動更春寒。
虛名疇昔三千字，險路平生百八盤。
揮翰玉堂有公相，閒人贏得把漁竿。
正月初七日如江西以畏飲辭吳式賢宅宿向果市店
作者：方回
朝代：宋

殘雪西郊路，依稀已似春。
初程何必遠，相識况如親。
久遠交宜淡，沉綿飲戒醇。
故辭情話友，擬便穩眠身。
販旅駢荒店，蠻音酗近鄰。
霰穿疏瓦亂，風掠破巾頻。
倦馬噴醒嚏，頑雞絕凍呻。
謾誇爲客慣，却憶在家貧。
老嫗言堪取，諸奴意勿嗔。
近來軍過後，少有早行人。
正月初七日如江西以畏饮辞吴式贤宅宿向果市店
作者：方回
朝代：宋

残雪西郊路，依稀已似春。
初程何必远，相识况如亲。
久远交宜淡，沉绵饮戒醇。
故辞情话友，拟便稳眠身。
贩旅骈荒店，蛮音酗近邻。
霰穿疏瓦乱，风掠破巾频。
倦马喷醒嚏，顽鸡绝冻呻。
谩夸为客惯，却忆在家贫。
老妪言堪取，诸奴意勿嗔。
近来军过后，少有早行人。
正月初三日水西寺
作者：方回
朝代：宋

不到水西久，十年懷夢思。
重行兵後路，暗覓壁間詩。
僧出房俱鐍，人遊榼自隨。
隔溪望城郭，未覺似春時。
正月初二日晴过常州
作者：方回
朝代：宋

客裏三年问岁除，毗陵归路又正初。
自怜囊涩难沽酒，犹喜船宽可读书。
草比旧痕青已倍，雪成陈迹白无余。
脱寒就暖真奇事，差觉穷途意气舒。
正月初二日晴過常州
作者：方回
朝代：宋

客裏三年問歲除，毗陵歸路又正初。
自憐囊澀難沽酒，猶喜船寬可讀書。
草比舊痕青已倍，雪成陳迹白無餘。
脫寒就暖真奇事，差覺窮途意氣舒。
正月初四后十余日病嗽不能出杂书十首·其二
作者：方回
朝代：宋

献岁亦未春，骤暖似炮烙。
衣汗欲索扇，一变雪霰作。
头岑万钧重，喉棘痰屡殻。
旬日不能出，如虎坐受缚。
脱或死客中，何异纥干雀。
正月初四后十余日病嗽不能出杂书十首·其五
作者：方回
朝代：宋

夏日客此楼，买冰敌炎暵。
冱寒不买冰，辍费用买炭。
冰炭役浮生，倏忽凉燠换。
故山饶甘泉，落叶足炊爨。
曷不归去来，作此琐屑嘆。
正月初四后十余日病嗽不能出杂书十首·其八
作者：方回
朝代：宋

近代一人耳，吾乡老朱先。
甲子如我今，犹活十许年。
漳州復潭州，说经入从班。
无何党祸作，委顺不怨天。
余生几明日，小子其勉旃。
正月初四后十余日病嗽不能出杂书十首·其六
作者：方回
朝代：宋

有马可代步，无马徒步行。
有酒醉亦佳，无酒神思清。
客楼卧病中，日夜唯雨声。
此病尚可起，当如雨復晴。
气尽死期至，岂容强求生。
正月初四后十余日病嗽不能出杂书十首·其四
作者：方回
朝代：宋

客久已无味，更苦赀用乏。
年迈欲不竞，仍着疾病压。
相望五百年，老杜卧夔硖。
疲瘵困茧丝，遐荒敝戈甲。
谁方拥倾城，乐死有玉柙。
正月初四後十餘日病嗽不能出雜書十首·其一
作者：方回
朝代：宋

僦居背古城，樓西聳喬木。
兩年見黄落，雪盡欲再綠。
往時春鵲雛，理巢乳哺續。
不歸視吾兒，於此捧饑腹。
窮山況味等，差勝客影獨。
正月初四後十餘日病嗽不能出雜書十首·其一〇
作者：方回
朝代：宋

江皋殘雪霽，想見東風還。
可覽不可拾，春容有無間。
城市鬨燈火，强作元夕天。
亂離痛甫定，物華非自然。
栖栖坐羈旅，嘿嘿悲徂年。
正月初四後十餘日病嗽不能出雜書十首·其七
作者：方回
朝代：宋

炯炯君子心，至死能忍貧。
炎炎小人膽，爲利寧殺身。
我年三紀後，登朝忤權臣。
逮逾四五紀，破家蒙戰塵。
縱不當君子，終當非小人。
正月初四後十餘日病嗽不能出雜書十首·其三
作者：方回
朝代：宋

西鄰幾老革，六博喝雉盧。
倚樓俯長道，飲豪語言粗。
東鄰乃販子，遇夜召朋徒。
大鼓恣考擊，吹彈更歌呼。
書室一燈暗，笑此寒老儒。
正月初四後十餘日病嗽不能出雜書十首·其九
作者：方回
朝代：宋

無一日不醉，未嘗見有疾。
三日偶無酒，咄咄怪病出。
肺壅鼻垂涕，不飲踰十日。
醉死政自佳，性命安足惜。
奈何官價貴，典衣買灰汁。
正月初四後十餘日病嗽不能出雜書十首·其二
作者：方回
朝代：宋

獻歲亦未春，驟暖似炮烙。
衣汗欲索扇，一變雪霰作。
頭岑萬鈞重，喉棘痰屢殻。
旬日不能出，如虎坐受縛。
脫或死客中，何異紇干雀。
正月初四後十餘日病嗽不能出雜書十首·其五
作者：方回
朝代：宋

夏日客此樓，買冰敵炎暵。
沍寒不買冰，輟費用買炭。
冰炭役浮生，倏忽凉燠換。
故山饒甘泉，落葉足炊爨。
曷不歸去來，作此瑣屑嘆。
正月初四後十餘日病嗽不能出雜書十首·其八
作者：方回
朝代：宋

近代一人耳，吾鄉老朱先。
甲子如我今，猶活十許年。
漳州復潭州，說經入從班。
無何黨禍作，委順不怨天。
餘生幾明日，小子其勉旃。
正月初四後十餘日病嗽不能出雜書十首·其六
作者：方回
朝代：宋

有馬可代步，無馬徒步行。
有酒醉亦佳，無酒神思清。
客樓卧病中，日夜唯雨聲。
此病尚可起，當如雨復晴。
氣盡死期至，豈容强求生。
正月初四後十餘日病嗽不能出雜書十首·其四
作者：方回
朝代：宋

客久已無味，更苦貲用乏。
年邁欲不競，仍著疾病壓。
相望五百年，老杜卧夔硤。
疲瘵困繭絲，遐荒敝戈甲。
誰方擁傾城，樂死有玉柙。
正月十九日四更起讀朱文公年譜至天大明賦十二首·其一
作者：方回
朝代：宋

夜寐若無三斗酒，夙興不待五更鐘。
浩歌閒把鐵如意，□慕先生憶卧龍。
正月十九日四更起讀朱文公年譜至天大明賦十二首·其一〇
作者：方回
朝代：宋

澹庵老薦此詩人，屈道何妨可致身。
負鼎干湯公豈肯，本來餘事壓黄陳。
正月十九日四更起讀朱文公年譜至天大明賦十二首·其一一
作者：方回
朝代：宋

考官蔡茲取三策，三奏賞音汪應辰。
天下未嘗無識者，近來識者亦無人。
正月十九日四更起讀朱文公年譜至天大明賦十二首·其一二
作者：方回
朝代：宋

開禧嘉定擅權臣，地下眉頭想更顰。
侂遠傳衣至亡國，止緣不用讀書人。
正月十九日四更起讀朱文公年譜至天大明賦十二首·其七
作者：方回
朝代：宋

草制無知傅伯壽，問詩不答陳傅良。
王淮林栗胡紘輩，仲尼日月曾何傷。
正月十九日四更起讀朱文公年譜至天大明賦十二首·其三
作者：方回
朝代：宋

獨能有眼識延平，濂洛淵源集大成。
早負性資專問學，後生豈可少先生。
正月十九日四更起讀朱文公年譜至天大明賦十二首·其九
作者：方回
朝代：宋

四世東南保太平，有君無相廟堂輕。
具知人眼識朱子，獨趙汝愚陳俊卿。
正月十九日四更起讀朱文公年譜至天大明賦十二首·其二
作者：方回
朝代：宋

顛楊仆墨詆蘇張，推挽時君可帝王。
軻死不傳今再見，一時無數起臧倉。
正月十九日四更起讀朱文公年譜至天大明賦十二首·其五
作者：方回
朝代：宋

王道浪談行霸說，儒言陰用佐禪機。
貪狼弧矢觀星象，天遣吾公闢此非。
正月十九日四更起讀朱文公年譜至天大明賦十二首·其八
作者：方回
朝代：宋

孟子告子辨內外，漢王項王爭雌雄。
誰歟著定會陔錄，梭象終輸與遯翁。
正月十九日四更起讀朱文公年譜至天大明賦十二首·其六
作者：方回
朝代：宋

本無極老謂主靜，不遠復翁言內腴。
紙上仙方誰解服，尾公羽化上天衢。
正月十九日四更起讀朱文公年譜至天大明賦十二首·其四
作者：方回
朝代：宋

鄉國追封初豈意，師垣極品亦何心。
考功郎議一字□，□相斯文上帝臨。
正月十九日四更起读朱文公年谱至天大明赋十二首·其一〇
作者：方回
朝代：宋

澹庵老荐此诗人，屈道何妨可致身。
负鼎干汤公岂肯，本来余事压黄陈。
正月十九日四更起读朱文公年谱至天大明赋十二首·其五
作者：方回
朝代：宋

王道浪谈行霸说，儒言阴用佐禅机。
贪狼弧矢观星象，天遣吾公闢此非。
正月十九日四更起读朱文公年谱至天大明赋十二首·其八
作者：方回
朝代：宋

孟子告子辨内外，汉王项王争雌雄。
谁欤着定会陔录，梭象终输与遯翁。
正月十九日四更起读朱文公年谱至天大明赋十二首·其六
作者：方回
朝代：宋

本无极老谓主静，不远復翁言内腴。
纸上仙方谁解服，尾公羽化上天衢。
正月十日始晴
作者：方回
朝代：宋

穗历桃符漫告新，漆肌蓬鬓转成陈。
暮年多病全无頼，积雨初晴略似春。
香火荒山犹古庙，兵戈故国仅遗民。
承平旧俗吾能忆，差胜如今一辈人。
正月十日始晴
作者：方回
朝代：宋

穗歷桃符漫告新，漆肌蓬鬢轉成陳。
暮年多病全無頼，積雨初晴略似春。
香火荒山猶古廟，兵戈故國僅遺民。
承平舊俗吾能憶，差勝如今一輩人。
正月四日大雨不已愈暖不寒
作者：方回
朝代：宋

吳山勝概甲杭州，正旦晴明到上頭。
紅袖南人簪翡翠，金鞍北客驟驊騮。
豐年似覺春尤好，新歲何爲雨不休。
自笑詩翁百念冷，尚儕癡子說閒愁。
正月連雨
作者：方回
朝代：宋

新年未有一詩新，轉覺羈懷感慨頻。
人日直連元日雨，梅花合讓杏花春。
避愁愁不拾孤影，怕冷冷偏纏老身。
幾夜五更了無寐，床頭黠鼠亦欺人。
步雪过长桥
作者：方回
朝代：宋

太湖三万八千顷，物色分明为我饶。
风急落帆临古塔，雪深着屐渡长桥。
一蓑灭没渔家乐，数字欹斜雁路遥。
小立忍寒不能去，百年壮观尽今朝。
步雪過長橋
作者：方回
朝代：宋

太湖三萬八千頃，物色分明爲我饒。
風急落帆臨古塔，雪深著屐渡長橋。
一蓑滅沒漁家樂，數字欹斜雁路遥。
小立忍寒不能去，百年壯觀盡今朝。
武宁茶提举相台郑君思恭之萱堂太夫人冯氏大德乙巳年八十六紫阳山方回万里年七十九赋长句
作者：方回
朝代：宋

孝子不愿为高官，履危未必亲心安。
孝子不愿食厚禄，移此禄为亲之福。
亲家堂上太夫人，九九之算饶五春。
令郎江西三十载，董提茗事职不改。
他人公台天上飞，我不衮衣但莱衣。
谁其总戎动百万，我宁不作麒麟楦。
夫人愈老愈优游，髪白返黑此之由。
夫人内丹保坚固，齿落更生此之故。
君不见庄椿一岁秋八千，彭祖十分之一焉。
夫人寿骨比彭祖，尚余七百一十有四年。
武寧茶提舉相臺鄭君思恭之萱堂太夫人馮氏大德乙巳年八十六紫陽山方回萬里年七十九賦長句
作者：方回
朝代：宋

孝子不願爲高官，履危未必親心安。
孝子不願食厚祿，移此祿爲親之福。
親家堂上太夫人，九九之算饒五春。
令郎江西三十載，董提茗事職不改。
他人公台天上飛，我不衮衣但萊衣。
誰其總戎動百萬，我寧不作麒麟楦。
夫人愈老愈優游，髪白返黑此之由。
夫人內丹保堅固，齒落更生此之故。
君不見莊椿一歲秋八千，彭祖十分之一焉。
夫人壽骨比彭祖，尚餘七百一十有四年。
武林书事九首·其一
作者：方回
朝代：宋

明年老子六十一，最忆隻身三十时。
岂料衰迟脱离乱，三孙三女四男儿。
武林书事九首·其七
作者：方回
朝代：宋

论斤买虀遗俗在，街头商贾问童儿。
不知此菜从何采，指似深宫故殿基。
武林书事九首·其三
作者：方回
朝代：宋

金石典古吕伯可，风霜清耸方巨山。
尚见八音合韶乐，早能九鼎象神姦。
武林书事九首·其五
作者：方回
朝代：宋

狐狸夜号歌舞地，荆棘非復向朱门。
有人政自不可测，一斛槟榔五百裈。
武林感旧又二首·其一
作者：方回
朝代：宋

钱塘多少少年人，孰识迴头迹已陈。
绿草地元无绿草，红尘天更不红尘。
三茅观顶灯犹在，六部桥南塔顿新。
试问众生诗得意，袈裟底下自由身。
武林感舊又二首·其一
作者：方回
朝代：宋

錢塘多少少年人，孰識迴頭迹已陳。
綠草地元無綠草，紅塵天更不紅塵。
三茅觀頂燈猶在，六部橋南塔頓新。
試問衆生詩得意，袈裟底下自由身。
武林感舊又二首·其二
作者：方回
朝代：宋

吳儂青蓋已云何，郎罷猶能欸乃歌。
湖上船稀西子老，城中馬響北人多。
珍烹富戶金千埒，負販貧民雨一蓑。
倏忽虛盈三十載，世間春夏幾南柯。
武林書事九首·其一
作者：方回
朝代：宋

明年老子六十一，最憶隻身三十時。
豈料衰遲脫離亂，三孫三女四男兒。
武林書事九首·其七
作者：方回
朝代：宋

論斤買虀遺俗在，街頭商賈問童兒。
不知此菜從何采，指似深宮故殿基。
武林書事九首·其三
作者：方回
朝代：宋

金石典古呂伯可，風霜清聳方巨山。
尚見八音合韶樂，早能九鼎象神姦。
武林書事九首·其九
作者：方回
朝代：宋

我有敝廬在何許，南紫陽山北黄山。
烟耕雨釣付兒輩，一榻高枕松聲間。
武林書事九首·其二
作者：方回
朝代：宋

竹林七賢六有子，何獨無聞劉伯倫。
夢想先師授書處，城東風雨卧荒墳。
武林書事九首·其五
作者：方回
朝代：宋

狐狸夜號歌舞地，荆棘非復向朱門。
有人政自不可測，一斛檳榔五百褌。
武林書事九首·其八
作者：方回
朝代：宋

蘭闍蘭闍一彈指，高鼻人人俱喜歡。
北客近知郎罷語，南人許拜乞銀官。
武林書事九首·其六
作者：方回
朝代：宋

歲在戊午正月五，代宰臣供萬壽詩。
鳳凰山下芙蓉閣，龍礎無蹤世不知。
武林書事九首·其四
作者：方回
朝代：宋

公田坐謫魏京兆，一往不招江上魂。
天道無知善人啞，全家死盜五孫存。
歲盡即事三首·其一
作者：方回
朝代：宋

閒門空宇日蕭蕭，天地無情鬢轉凋。
政使面顔成菜色，未應官職愛冰條。
藏山竹簡光陰短，寄隴梅枝信息遥。
不寐夜窗聽風雪，枯腸殊欠一樽澆。
歲盡即事三首·其三
作者：方回
朝代：宋

干戈洶湧一年間，酒債何時可盡還。
盜起屢煽鄰縣火，軍興全赭近城山。
天陰體倦金瘡痛，歲儉家寒藿食艱。
最苦梅開厭求索，柴扉草舍不容關。
歲盡即事三首·其二
作者：方回
朝代：宋

七里灘西更上灘，十年生事一漁竿。
故人共駭霜毛短，俗子猶嫌鐵面寒。
雪屋五更天地獨，梅詩一句古今難。
虛名浪得真何用，空使先生刻肺肝。
歲除
作者：方回
朝代：宋

親情鄰里喜歸來，依舊柴門僻處開。
縱是桃符無可筆，未妨菜餠亦堪杯。
著寬毛褐觀殘雪，洗古銅壺浸老梅。
賀客明朝有詩客，踏青同與眺春臺。
歲除夜過白土市不宿夜幾失道田家地卧四十韻
作者：方回
朝代：宋

臘月廿九日，丁亥之歲除。
朝發句容縣，寒空晴色初。
初晴信可喜，泥深猶尺餘。
午憩白土市，暮指丹陽湖。
未至四十里，落彩沉金烏。
泥晝尚可涉，泥夜何可踰。
况乃岡坂間，十步千盤紆。
積雪五十日，凍塊始半甦。
雪中間以雨，野溜成溝渠。
埂塍或斷缺，下有不測淤。
江南舊行役，兩夫肩竹輿。
與其一跌三，不若拾而徒。
芒鞋既已著，豈復惜衣裾。
黑者爲水潦，白者爲路途。
暗中相摸索，前行後號呼。
右手拄我杖，左手一僕扶。
遠村坎坎鼓，守歲以自娛。
荆棘莽蒼中，焉從造其廬。
前導忽還迓，道遠店亦無。
求宿一農家，地卧用草鋪。
於此得偃息，豈敢過有圖。
暖湯濯倦足，濁酒斟浮蛆。
意色默相賀，天其念無辜。
幸無坑穽墮，險不狼虎屠。
燈下見異物，非馬非騾馿。
藏牛于屋內，云以避穿窬。
終夕噍草聲，去枕才咫且。
從者各僵仆，不異犬與豬。
平生幾今夕，亦嘗分郡符。
軍府熾庭燎，麗譙侈門符。
賓客候兵衛，兒童奉屠蘇。
焉知窮且老，狼狽逃村墟。
瘡痏腰膂破，癢痛皮膚枯。
大風鼓天地，嘯鬼號鼪狐。
使其伏榛莽，豈不戕厥軀。
遥遥烏聊山，有竹有琴書。
我故念我家，兒女亦念予。
目睫竟不交，炯然如鰥魚。
曉行付一笑，終夕空嗟吁。
作詩紀此事，異時示吾雛。
歲除日陳正之劉彥質來奕
作者：方回
朝代：宋

明朝六十遂平頭，豈料耆年尚百憂。
遠憶兒孫兼婢僕，欠賫裹餌與衣裘。
倩人賒酒聊堪醉，看客枰棋卒未休。
旅□鄉心記今夕，北風吹雪滿寒樓。
歲除次韻全君玉有懷二首·其一
作者：方回
朝代：宋

心事天涯客海涯，自籌何止一毫差。
枕詩夜夜欹簷溜，濁酒朝朝漉井花。
元日慣曾經百窘，幼男勉爲講三加。
揚揚喝道樓前過，肥馬輕裘幾子華。
歲除次韻全君玉有懷二首·其二
作者：方回
朝代：宋

全老忽貽寒夜句，歲闌吾黨久離羣。
一場噩夢三千字，百載頹齡七八分。
孰與輓前軒此士，端能殿後棟斯文。
鄉儺禮失求諸野，小鬼應猶畏竈君。
歸興
作者：方回
朝代：宋

投老深知萬事難，骨骸熬暑又煎寒。
暗量已覺窮無敵，退省猶須强自寬。
稚子能吟青玉案，異人初付紫金丹。
先生歸去山中好，剩有閒雲許細看。
残春感事十首·其一
作者：方回
朝代：宋

寒暑元如故，干坤岂不宽。
时情工刻薄，生理转艰难。
遑恤诸儿笑，终凭后代看。
渊明咏贫士，感慨异悲酸。
残春感事十首·其七
作者：方回
朝代：宋

底用春风急，诗肩暖亦寒。
儿曹如笋长，吾事只梅酸。
后死犹容健，余生愈觉难。
一瓢自穷巷，何止此堪叹。
残春感事十首·其二
作者：方回
朝代：宋

守郡艰危日，还家老病时。
僮奴惊逝谢，宾客听分离。
耨草泥霑手，煎茶火燎髭。
固穷终不怨，百炼出新诗。
残春感事十首·其五
作者：方回
朝代：宋

学易何须博，干坤第一爻。
两仪能细察，万象已并包。
枯秸供羸马，纤鳞餵乳猫。
吾衰有三韭，端胜易牙庖。
残春感事十首·其八
作者：方回
朝代：宋

春雨溪桥断，才晴又浅流。
端能操古节，何至堕穷愁。
冯衍尝为郡，田丰不愿侯。
吾儿犹未解，余子復奚尤。
殘春感事十首·其一
作者：方回
朝代：宋

寒暑元如故，乾坤豈不寬。
時情工刻薄，生理轉艱難。
遑恤諸兒笑，終憑後代看。
淵明詠貧士，感慨異悲酸。
殘春感事十首·其一〇
作者：方回
朝代：宋

身起真寒士，名成老腐儒。
暫時金馬署，終世石魚湖。
舊種花猶有，新畬粟已無。
傍人憂餓死，吾自典衣酤。
殘春感事十首·其七
作者：方回
朝代：宋

底用春風急，詩肩暖亦寒。
兒曹如笋長，吾事只梅酸。
後死猶容健，餘生愈覺難。
一瓢自窮巷，何止此堪歎。
殘春感事十首·其三
作者：方回
朝代：宋

青簡興亡驟，蒼規代謝頻。
懸知千古恨，政似一年春。
甫換鍾馗舊，俄聞杜宇新。
梨花自寒食，誰酹石麒麟。
殘春感事十首·其九
作者：方回
朝代：宋

格磔禽穿戶，延緣蟻上衣。
雨來山氣潤，花過樹陰肥。
去去春如夢，行行暮獨歸。
偶無賓友至，自取一杯揮。
殘春感事十首·其二
作者：方回
朝代：宋

守郡艱危日，還家老病時。
僮奴驚逝謝，賓客聽分離。
耨草泥霑手，煎茶火燎髭。
固窮終不怨，百鍊出新詩。
殘春感事十首·其五
作者：方回
朝代：宋

學易何須博，乾坤第一爻。
兩儀能細察，萬象已并包。
枯秸供羸馬，纖鱗餵乳貓。
吾衰有三韭，端勝易牙庖。
殘春感事十首·其八
作者：方回
朝代：宋

春雨溪橋斷，才晴又淺流。
端能操古節，何至墮窮愁。
馮衍嘗爲郡，田豐不願侯。
吾兒猶未解，餘子復奚尤。
殘春感事十首·其六
作者：方回
朝代：宋

果熟携竿撲，禽鳴挾彈窺。
自憐多病叟，無奈近鄰兒。
排闥寧容鎖，踰垣更問籬。
牡丹才半拆，摘去最紅枝。
殘春感事十首·其四
作者：方回
朝代：宋

登高高處望，萬嶂一溪橫。
不滿千家市，今休十載兵。
訓狐號永夜，猛虎迫荒城。
此亦關人事，憂端未易平。
每旦聞鐘鼓諸聲
作者：方回
朝代：宋

鳥雀次第起，鼓鐘更迭鳴。
祇應迫人老，豈是報天明。
隘巷喧喪事，遥風過市聲。
有爲無不盡，何苦更刀兵。
水亭待孙元京遇之归途
作者：方回
朝代：宋

独向水亭坐，未闻诗友来。
入城还偶遇，下马与同迴。
各已泥双屦，终难致一杯。
菰蒲偃微雨，忽见野莲开。
水亭待孫元京遇之歸途
作者：方回
朝代：宋

獨向水亭坐，未聞詩友來。
入城還偶遇，下馬與同迴。
各已泥雙屨，終難致一杯。
菰蒲偃微雨，忽見野蓮開。
水仙花畫
作者：方回
朝代：宋

□繪水仙陪魯直，梅邊更有子瞻形。
蘇兄黄弟神游處，重築人間頓有亭。
永樂沽酒
作者：方回
朝代：宋

大寒豈可無杯酒，欲致多多恨未能。
楮幣破慳捐一券，瓦壺絕少約三升。
村沽太薄全如水，凍面微溫尚带冰。
爨僕篙工莫相訝，向來曾有肉如陵。
汉
作者：方回
朝代：宋

灯前閒覆孟坚书，瞬息炎刘四百余。
五聚井星才属尔，一抔陵土竟何如。
早夸发纵轻烹狗，终藉吞舟失漏鱼。
若使高皇为晋献，可须莽卓始丘墟。
汉臣明府与公度使君话吾州山水之胜有诗次韵二首·其一
作者：方回
朝代：宋

绣作羣峰玉作川，笔端秋思浩无边。
赐金增秩从民借，会费将军九万笺。
江望
作者：方回
朝代：宋

晴江望不極，滉漾照愁人。
黄鳥聲初動，青梅味已新。
越鄉慚古節，樂事負良辰。
獨立高原上，霜毛颯墊巾。
江涨
作者：方回
朝代：宋

暑雪西南下，愁霖日夜倾。
高城人避水，古庙吏祈晴。
沙鸟依庭宿，渔船入市行。
老夫隠几意，可但悯吾生。
江漲
作者：方回
朝代：宋

暑雪西南下，愁霖日夜傾。
高城人避水，古廟吏祈晴。
沙鳥依庭宿，漁船入市行。
老夫隠几意，可但憫吾生。
江行大雨水漲四首·其一
作者：方回
朝代：宋

客路由來但喜晴，山深何况更舟行。
孤篷酒醒三更雨，滴碎愁腸是此聲。
江行大雨水漲四首·其三
作者：方回
朝代：宋

踏竿倒掛似飛猱，水長船行拂樹梢。
忽訝平途成峻瀨，更憐危石沒深濤。
江行大雨水漲四首·其二
作者：方回
朝代：宋

一夜水高丈五六，移舟穩傍漁家宿。
磯頭浪急上灘難，舟子索錢賽神福。
江行大雨水漲四首·其四
作者：方回
朝代：宋

何處岸頹漂大樹，明朝水落閣平灘。
村民爭剪爲薪去，萬事從前預料難。
池亭秋思
作者：方回
朝代：宋

忆昨困炎蒸，衣单犹欲臝。
秋气□□凉，饮可读亦可。
稍久罄瓶罂，猝难致肴果。
亦欲理蠹卷，未易启涩锁。
刚肠恶充饫，病骨嗜慵惰。
饥渴已两忘，岂较立与坐。
前除水满池，有亭窄如舸。
颓然一钓翁，照影媿巾裹。
鱼负密萍行，蛙升侧荷堕。
蛬蚻韵凄锵，螽蜢跳细琐。
函灵各肖形，品物一何伙。
气动不自由，孰非大专播。
沮洳伏污湿，粪壤孕么么。
诏以南面王，岂復知忖揣。
私独念横目，识性异螟蠃。
何谓等逍遥，弗更诹坎轲。
市斛𨺗翔踊，旅邮欠贴妥。
门楗敬逋篱，岸阁子美柂。
钧天奏万舞，遑恤下民瘅。
排阊宜一叩，有客答曰叵。
腐儒丛百忧，曷不自忧我。
池亭秋思
作者：方回
朝代：宋
体裁：古风

忆昨困炎蒸，衣单犹欲裸。秋气□□凉，饮可读亦可。稍久罄瓶罂，猝难致肴果。亦欲理蠹卷，未易启涩锁。刚肠恶充饫，病骨嗜慵惰。饥渴已两忘，岂较立与坐。前除水满池，有亭窄如舸。颓然一钓翁，照影愧巾裹。鱼负密萍行，蛙升侧荷堕。蛬蚻韵凄锵，螽蜢跳细琐。函灵各肖形，品物一何夥。气动不自由，孰非大专播。沮洳伏污湿，粪壤孕么么。诏以南面王，岂复知忖揣。私独念横目，识性异螟蠃。何谓等逍遥，弗更诹坎轲。市斛�翔踊，旅邮欠贴妥。门楗敬逋篱，岸阁子美柂。钧天奏万舞，遑恤下民瘅。排阊宜一叩，有客答曰叵。腐儒丛百忧，曷不自忧我。
池亭秋思
作者：方回
朝代：宋

憶昨困炎蒸，衣單猶欲臝。
秋氣□□凉，飲可讀亦可。
稍久罄瓶罌，猝難致肴果。
亦欲理蠹卷，未易啟澀鎖。
剛腸惡充飫，病骨嗜慵惰。
饑渴已兩忘，豈較立與坐。
前除水滿池，有亭窄如舸。
頹然一釣翁，照影媿巾裹。
魚負密萍行，蛙升側荷墮。
蛬蚻韻凄鏘，螽蜢跳細瑣。
函靈各肖形，品物一何夥。
氣動不自由，孰非大專播。
沮洳伏汙濕，糞壤孕么麽。
詔以南面王，豈復知忖揣。
私獨念橫目，識性異螟蠃。
何謂等逍遥，弗更諏坎軻。
市斛𨺗翔踴，旅郵欠貼妥。
門楗敬逋籬，岸閣子美柂。
鈞天奏萬舞，遑恤下民癉。
排閶宜一叩，有客答曰叵。
腐儒叢百憂，曷不自憂我。
治圃杂书二十首·其一一
作者：方回
朝代：宋

今日春纔暖，侵晨董莳耘。
禽声眠欲觉，花气梦先闻。
树络蜘蛛缕，泥锼𦚧䏰纹。
干坤无昼夜，生意自芸芸。
治圃杂书二十首·其一九
作者：方回
朝代：宋

芍药抽红锐，荼䕷缒绿长。
几家蚕落纸，比屋燕分梁。
谷雨深春近，茶烟永日香。
诗成懒磨墨，拄杖画苔墙。
治圃杂书二十首·其一二
作者：方回
朝代：宋

岑寂观羣动，舂容领众香。
三椽容卧起，一锸共行藏。
俗眼荣朝槿，顽躯敌闰杨。
皮枯面黧黑，心镜皎如霜。
治圃杂书二十首·其一五
作者：方回
朝代：宋

猿鹤閒朋友，知予近况无。
春游靴露指，夜读烛燃鬚。
醉苦邻僧强，饥从小仆逋。
山农来卖笋，与米当青蚨。
治圃杂书二十首·其一八
作者：方回
朝代：宋

远石疑堪取，层崖试共登。
偶游梵王舍，略话祖师灯。
怪象撑狞盼，残碑搨坏棱。
世间何不有，巢贼亦斋僧。
治圃杂书二十首·其七
作者：方回
朝代：宋

花有如罂粟，能同橘不迁。
茄藤宜硬地，豆荚恶肥田。
元勰齐民术，夷吾土物篇。
园丁初未读，口诀自相传。
治圃杂书二十首·其三
作者：方回
朝代：宋

闭户全无事，窥园颇自由。
不堪箝纸尾，乍可把锄头。
避树斜开径，邀泉曲放沟。
吾心元自直，儿辈勿相尤。
治圃杂书二十首·其九
作者：方回
朝代：宋

万山山顶郡，城郭欠陂池。
滩落动千丈，井深非一施。
养鱼埋巨瓮，浇菜缉修縻。
蹇浅仍辛苦，逍遥意自知。
治圃杂书二十首·其二
作者：方回
朝代：宋

汲水洗青石，寘之盛酒樽。
身閒宜独坐，手冷喜时扪。
晓露黏花片，春苔蚀浪痕。
从吾已安稳，不復动云根。
治圃杂书二十首·其五
作者：方回
朝代：宋

灯花昨夜饶，喜事集今朝。
新立蒲萄架，初尝枸杞苗。
天清诗眼豁，春暖酒痰消。
更復得奇石，数峰昂碧霄。
治圃杂书二十首·其八
作者：方回
朝代：宋

十载前初种，酴醿间木香。
对花犹绿髪，携酒有黄堂。
忽起风云阵，几成鹿豕场。
少陵忆严尹，非復旧春光。
治圃杂书二十首·其十一
作者：方回
朝代：宋
体裁：五言律诗

今日春才暖，侵晨董莳耘。禽声眠欲觉，花气梦先闻。树络蜘蛛缕，泥锼�䏰纹。乾坤无昼夜，生意自芸芸。
治圃杂书二十首·其十二
作者：方回
朝代：宋
体裁：五言律诗

岑寂观群动，舂容领众香。三椽容卧起，一锸共行藏。俗眼荣朝槿，顽躯敌闰杨。皮枯面黧黑，心镜皎如霜。
治圃杂书二十首·其四
作者：方回
朝代：宋

林间一盘石，壶酒玩春晖。
混沌本无窍，桔橰焉用机。
乱花红雪舞，远岫翠屏围。
车马纷纷者，能知此似稀。
治圃雜書二十首·其一
作者：方回
朝代：宋

天地一閒人，園林數畝春。
認苗諳藥性，養果護花身。
社友同疏飯，鄰兒笑野巾。
空庭維老馬，不出動經旬。
治圃雜書二十首·其一〇
作者：方回
朝代：宋

新年雨雪頻，五戊又踰旬。
寒更過於臘，晴猶不似春。
燕瘖甘再蟄，花瘦黯無神。
賣樹翁來說，村多疫死人。
治圃雜書二十首·其一一
作者：方回
朝代：宋

今日春纔暖，侵晨董蒔耘。
禽聲眠欲覺，花氣夢先聞。
樹絡蜘蛛縷，泥鎪𦚧䏰紋。
乾坤無晝夜，生意自芸芸。
治圃雜書二十首·其一七
作者：方回
朝代：宋

徑捷人蹤雜，牆頹地界斜。
織籬呼野老，烹茗諭鄰家。
舊穴通羊豕，新畦隔芋瓜。
尚當分汝果，幸勿竊予花。
治圃雜書二十首·其一三
作者：方回
朝代：宋

真山焉用假，山假意還真。
巨石起奇士，幽蘭延故人。
雲生如望嶽，地僻不爭春。
圖畫傳京洛，應多欲問津。
治圃雜書二十首·其一九
作者：方回
朝代：宋

芍藥抽紅銳，荼䕷縋綠長。
幾家蠶落紙，比屋燕分梁。
穀雨深春近，茶煙永日香。
詩成懶磨墨，拄杖畫苔牆。
治圃雜書二十首·其一二
作者：方回
朝代：宋

岑寂觀羣動，舂容領衆香。
三椽容卧起，一鍤共行藏。
俗眼榮朝槿，頑軀敵閏楊。
皮枯面黧黑，心鏡皎如霜。
治圃雜書二十首·其一五
作者：方回
朝代：宋

猿鶴閒朋友，知予近况無。
春遊靴露指，夜讀燭燃鬚。
醉苦鄰僧强，饑從小僕逋。
山農來賣笋，與米當青蚨。
治圃雜書二十首·其一八
作者：方回
朝代：宋

遠石疑堪取，層崖試共登。
偶遊梵王舍，略話祖師燈。
怪象撐獰盼，殘碑搨壞稜。
世間何不有，巢賊亦齋僧。
治圃雜書二十首·其一六
作者：方回
朝代：宋

破袖通閑手，危欄寄遠心。
品花嚴位置，枚笋遴監臨。
鼎鼐生無望，戈鋋老不任。
唯應宰斯谷，歲歲長清陰。
治圃雜書二十首·其一四
作者：方回
朝代：宋

山甑饙秈米，春瓶炙草茶。
無能賡喜起，自愛押車斜。
老不貪仙藥，貧猶種好花。
人間十萬戶，難得一詩家。
治圃雜書二十首·其七
作者：方回
朝代：宋

花有如罌粟，能同橘不遷。
茄藤宜硬地，豆莢惡肥田。
元勰齊民術，夷吾土物篇。
園丁初未讀，口訣自相傳。
治圃雜書二十首·其三
作者：方回
朝代：宋

閉戶全無事，窺園頗自由。
不堪箝紙尾，乍可把鋤頭。
避樹斜開徑，邀泉曲放溝。
吾心元自直，兒輩勿相尤。
治圃雜書二十首·其九
作者：方回
朝代：宋

萬山山頂郡，城郭欠陂池。
灘落動千丈，井深非一施。
養魚埋巨甕，澆菜緝脩縻。
蹇淺仍辛苦，逍遥意自知。
治圃雜書二十首·其二
作者：方回
朝代：宋

汲水洗青石，寘之盛酒樽。
身閒宜獨坐，手冷喜時捫。
曉露黏花片，春苔蝕浪痕。
從吾已安穩，不復動雲根。
治圃雜書二十首·其二〇
作者：方回
朝代：宋

圃事亦兒嬉，因成二十詩。
似蒙神物助，堪作畫圖披。
南面開書閣，東偏浚墨池。
土功恐難極，莫可且隨宜。
治圃雜書二十首·其五
作者：方回
朝代：宋

燈花昨夜饒，喜事集今朝。
新立蒲萄架，初嘗枸杞苗。
天清詩眼豁，春暖酒痰消。
更復得奇石，數峰昂碧霄。
治圃雜書二十首·其八
作者：方回
朝代：宋

十載前初種，酴醿間木香。
對花猶綠髪，携酒有黄堂。
忽起風雲陣，幾成鹿豕場。
少陵憶嚴尹，非復舊春光。
治圃雜書二十首·其六
作者：方回
朝代：宋

胸中書萬卷，老去與誰論。
不善謀人國，猶堪灌我園。
草長門晝掩，鵲下土新翻。
物理閒推測，天機未易言。
治圃雜書二十首·其四
作者：方回
朝代：宋

林間一磐石，壺酒玩春暉。
混沌本無竅，桔橰焉用機。
亂花紅雪舞，遠岫翠屏圍。
車馬紛紛者，能知此似稀。
泊嘉兴城北门外
作者：方回
朝代：宋

老病今如许，江湖岂所宜。
未妨宁过计，不是故多疑。
歉岁真难度，姦人或见窥。
移舟入城泊，何敢强违时。
泊嘉興城北門外
作者：方回
朝代：宋

老病今如許，江湖豈所宜。
未妨寧過計，不是故多疑。
歉歲真難度，姦人或見窺。
移舟入城泊，何敢强違時。
泊崇德县晓作
作者：方回
朝代：宋

岸上马蹄响，县中更鼓清。
篷背雨亦止，意当明旦晴。
梦记所泊处，乔木枯峥嵘。
天色果开否，浩浩惟风声。
篙师夜先起，船尾灯火明。
苦寒未可发，妇为治餐烹。
咀嚼似有味，宿昔余蔬羹。
人世如此耳，役役一饭营。
负贩规货利，干禄求荣名。
斯人以家浮，止尔了一生。
大者据疆土，以国相攻争。
至微若蝼蚁，行阵有战征。
我卧思此事，究竟终何成。
顽仆懵无知，鼻息如雷鸣。
泊崇德縣曉作
作者：方回
朝代：宋

岸上馬蹄響，縣中更鼓清。
篷背雨亦止，意當明旦晴。
夢記所泊處，喬木枯崢嶸。
天色果開否，浩浩惟風聲。
篙師夜先起，船尾燈火明。
苦寒未可發，婦爲治餐烹。
咀嚼似有味，宿昔餘蔬羹。
人世如此耳，役役一飯營。
負販規貨利，干祿求榮名。
斯人以家浮，止爾了一生。
大者據疆土，以國相攻爭。
至微若螻蟻，行陣有戰征。
我卧思此事，究竟終何成。
頑僕懵無知，鼻息如雷鳴。
泊皂林
作者：方回
朝代：宋

破鼓如敲板，荒營野市邊。
地平天四覆，月望日雙圓。
徂謝悲人物，災傷惜歲年。
吾行爲何事，洛詠不成眠。
泊皋亭山下
作者：方回
朝代：宋

草草供行役，奇奇就苦吟。
飯遲緣共竈，舟窄僅容衾。
稍冷天須霽，將明夜已深。
江湖四十載，空負一生心。
泊皋亭山下
作者：方回
朝代：宋

草草供行役，奇奇就苦吟。
饭迟缘共竈，舟窄仅容衾。
稍冷天须霁，将明夜已深。
江湖四十载，空负一生心。
泊赤岸微晓
作者：方回
朝代：宋
体裁：古风

今年夏雨水，浙右岁事失。五月客杭城，市民几不粒。逮乎书云前，稍稍喜晴色。转手又不然，一雪二十日。岂止闾巷穷，大半缺衣食。我穷尤自笑，亦尝二千石。今如故将军，俗眼不见识。下舟北关埭，泥水何狼籍。离披一破伞，�杌两败屐。俗谚雨夹雪，未易得休息。大雪复大雨，造物讵容诘。柁师所见赁，脩广仅数尺。而我凡五人，卧处殊太窄。初过皋亭山，垂近临平驿。有酒二三壶，聊以慰仆厮。吁嗟岁云暮，何苦事行役。马援壮志已，阮籍穷途迫。永夜不复眠，孤篷滴复滴。天地岂不大，一叶寄兹夕。
泊赤岸微晓
作者：方回
朝代：宋

今年夏雨水，浙右岁事失。
五月客杭城，市民几不粒。
逮乎书云前，稍稍喜晴色。
转手又不然，一雪二十日。
岂止闾巷穷，大半缺衣食。
我穷尤自笑，亦尝二千石。
今如故将军，俗眼不见识。
下舟北关埭，泥水何狼籍。
离披一破伞，𣕕杌两败屐。
俗谚雨夹雪，未易得休息。
大雪復大雨，造物讵容诘。
柁师所见赁，修广仅数尺。
而我凡五人，卧处殊太窄。
初过皋亭山，垂近临平驿。
有酒二三壶，聊以慰仆厮。
吁嗟岁云暮，何苦事行役。
马援壮志已，阮籍穷途迫。
永夜不復眠，孤篷滴復滴。
天地岂不大，一叶寄兹夕。
泊赤岸微曉
作者：方回
朝代：宋

今年夏雨水，浙右歲事失。
五月客杭城，市民幾不粒。
逮乎書雲前，稍稍喜晴色。
轉手又不然，一雪二十日。
豈止閭巷窮，大半缺衣食。
我窮尤自笑，亦嘗二千石。
今如故將軍，俗眼不見識。
下舟北關埭，泥水何狼籍。
離披一破傘，𣕕杌兩敗屐。
俗諺雨夾雪，未易得休息。
大雪復大雨，造物詎容詰。
柁師所見賃，脩廣僅數尺。
而我凡五人，卧處殊太窄。
初過臯亭山，垂近臨平驛。
有酒二三壺，聊以慰僕廝。
吁嗟歲云暮，何苦事行役。
馬援壯志已，阮籍窮途迫。
永夜不復眠，孤篷滴復滴。
天地豈不大，一葉寄茲夕。
泛浙江二首·其一
作者：方回
朝代：宋

不爲潮從海上生，元來水淺浪波平。
屈曲盤旋船百轉，始知從古浙江名。
泛浙江二首·其二
作者：方回
朝代：宋

海門山到富春山，礙石衝沙水幾灣。
不是此江故盤屈，雪濤何得詫吳蠻。
泛浙江二首·其二
作者：方回
朝代：宋

海门山到富春山，碍石衝沙水几湾。
不是此江故盘屈，雪涛何得诧吴蛮。
泝行回溪三十里入婺源县界
作者：方回
朝代：宋

军马所不到，大山夹长谷。
千载几离乱，不知有杀戮。
鸡犬何晏然，未羡鄠杜曲。
连林望不极，春晚蓊以绿。
其大至如椽，谓之猫头竹。
苦竹尤清严，翠葆森矗矗。
厥土最宜杉，弥岭亘冈麓。
种杉二十年，儿女婚嫁足。
杉杪以樊圃，杉皮以覆屋。
猪圈及牛栅，无不用杉木。
联筏下浙河，善价不轻鬻。
山高高至天，爇灰艺畬粟。
又有茗荈利，商贩给南北。
忧旱不忧潦，脱如岁不熟。
蕨萁与葛粉，槌捣代糜粥。
岂若水乡人，动至售骨肉。
丑陋羞冶容，健寿由寡欲。
定非私此邑，大言夸美俗。
行脚遍海内，久久寓辇毂。
万端堕姦欺，往事杯水覆。
曷不归乎来，于此擅幽独。
崎岖荦确间，数步一匍匐。
犹胜见贵公，膝行受耻辱。
寒泉洗尘心，怪石醒醉目。
野叟茅庐边，买邻愿兹卜。
泝行回溪三十里入婺源縣界
作者：方回
朝代：宋

軍馬所不到，大山夾長谷。
千載幾離亂，不知有殺戮。
雞犬何晏然，未羨鄠杜曲。
連林望不極，春晚蓊以綠。
其大至如椽，謂之貓頭竹。
苦竹尤清嚴，翠葆森矗矗。
厥土最宜杉，彌嶺亙岡麓。
種杉二十年，兒女婚嫁足。
杉杪以樊圃，杉皮以覆屋。
豬圈及牛柵，無不用杉木。
聯筏下浙河，善價不輕鬻。
山高高至天，爇灰藝畬粟。
又有茗荈利，商販給南北。
憂旱不憂潦，脫如歲不熟。
蕨萁與葛粉，槌搗代糜粥。
豈若水鄉人，動至售骨肉。
醜陋羞冶容，健壽由寡欲。
定非私此邑，大言誇美俗。
行脚遍海內，久久寓輦轂。
萬端墮姦欺，往事杯水覆。
曷不歸乎來，於此擅幽獨。
崎嶇犖確間，數步一匍匐。
猶勝見貴公，膝行受恥辱。
寒泉洗塵心，怪石醒醉目。
野叟茅廬邊，買鄰願茲卜。
泥行嘆
作者：方回
朝代：宋

一彀十石弩，一吸三斗醋。
叵堪宁可耐，莫行烂泥路。
江皋一夜雨，田水纵横注。
深泥三尺余，浅泥没草屦。
大似叱犁耙，溅面涴袍袴。
今年命大乖，十事九谬误。
昨日湖口西，欲渡不得渡。
今日湖口东，一步成十步。
最念荷担夫，马上屡迴顾。
我马亦虺隤，临危更多怖。
谁使汝为客，可嘆不可怒。
泥行嘆
作者：方回
朝代：宋

一彀十石弩，一吸三斗醋。
叵堪寧可耐，莫行爛泥路。
江臯一夜雨，田水縱橫注。
深泥三尺餘，淺泥沒草屨。
大似叱犁耙，濺面涴袍袴。
今年命大乖，十事九謬誤。
昨日湖口西，欲渡不得渡。
今日湖口東，一步成十步。
最念荷擔夫，馬上屢迴顧。
我馬亦虺隤，臨危更多怖。
誰使汝爲客，可嘆不可怒。
洛社曉行
作者：方回
朝代：宋

船摇不能卧，起問夜如何。
煜煜明鄰火，遥遥起暗歌。
暖知殘雪盡，晴見大星多。
良喜前程穩，無風水不波。
浙西園苑
作者：方回
朝代：宋

壁間墨客掃龍蛇，所寫詩佳字亦佳。
忽見一詩增感慨，吾家宗伯老秋崖。
海棠花
作者：方回
朝代：宋

錦城春色萬人迷，飯顆無心著品題。
實不如華謾穠艷，秋霜誰覷海棠梨。
海棠花
作者：方回
朝代：宋

锦城春色万人迷，饭颗无心着品题。
实不如华谩浓艳，秋霜谁觑海棠梨。
海棠花
作者：方回
朝代：宋

锦城春色万人迷，饭颗无心着品题。
实不如华谩秾艷，秋霜谁觑海棠梨。
涌金门城望五首·其一
作者：方回
朝代：宋

萧条垂柳映枯荷，金碧楼空水鸟过。
略剩繁华犹好在，细看冷淡奈愁何。
遥知堤上游人少，渐觉城中空地多。
迴首太平三百载，钱王纳土免干戈。
涌金门城望五首·其三
作者：方回
朝代：宋

天迴地转事云轮，湖葑山榛色渐陈。
坠珥遗钿如隔世，欹楼倾榭最愁人。
一钱物变千钱直，十户民惊九户贫。
犹有沙河塘上路，卖花声作旧时春。
涌金门城望五首·其五
作者：方回
朝代：宋

风入松词万口传，翻成余恨寄湖烟。
难寻旧梦花阴地，剩放新愁雪意天。
战罢閒堤眠老马，宴稀荒港泊空船。
此心拟欲为僧去，政恐袈裟未惯穿。
涌金门城望五首·其四
作者：方回
朝代：宋

曾向西湖醉写诗，衰年六十嘆飈驰。
一毫无补承平世，万事俱非老死时。
三竺禅窗猿已化，八梅吟冢鹤应悲。
花秾月艷今如梦，卧听长桥笛夜吹。
淡竹嶺農家
作者：方回
朝代：宋

茅塢石巉巖，無雲亦有嵐。
紙材槌稚竹，泉筧穴枯杉。
跣足何曾襪，赬肩或不衫。
鄰家石茶磨，婦借自能擔。
淫雨
作者：方回
朝代：宋

城撼涛声上，山埋雾气中。
郊原成泽国，舟楫羡鱼翁。
浙右田应没，巴西雪更融。
斯民恐鱼鼈，孰为诉苍穹。
淫雨
作者：方回
朝代：宋

城撼濤聲上，山埋霧氣中。
郊原成澤國，舟楫羨魚翁。
浙右田應沒，巴西雪更融。
斯民恐魚鼈，孰爲訴蒼穹。
淳熙戊申丘壽雋新昌石氏本
作者：方回
朝代：宋

頗如畫手善傳神，絕喜他鄉見似人。
俯仰之間已陳迹，如何千載尚如新。
淳熙甲午東陽郡齋蘭亭
作者：方回
朝代：宋

大唐天子紿孤僧，轉瞬人間幾廢興。
一幅永和故繭紙，入昭陵又出昭陵。
淳熙癸卯錢伸東陽本
作者：方回
朝代：宋

永和貞觀晉沿唐，奉詔臨摹老遂良。
展轉流傳非一手，虎賁猶得似中郎。
清明大雪三日
作者：方回
朝代：宋

半月雕梁燕子归，怯寒着尽旧绵衣。
何人醉眼西湖路，错认杨花作雪飞。
清明大雪三日
作者：方回
朝代：宋

半月雕梁燕子歸，怯寒著盡舊綿衣。
何人醉眼西湖路，錯認楊花作雪飛。
清明日有感
作者：方回
朝代：宋

想見吾兒挈我孫，澆松燒笋杏花村。
自憐久罄青蚨橐，猶喜能賒綠蟻樽。
萬事是非雙鬢識，十人兄弟一身存。
春殘决合爲歸計，未聽啼鵑已斷魂。
清明昼夜大风
作者：方回
朝代：宋

春来不住听檐声，日色何曾作好晴。
纵有花应欺老病，偶无酒亦过清明。
疾风恶浪摇孤垒，危枕昏灯寄此生。
西上东归皆未可，客怀端復向谁倾。
清明晝夜大風
作者：方回
朝代：宋

春來不住聽簷聲，日色何曾作好晴。
縱有花應欺老病，偶無酒亦過清明。
疾風惡浪摇孤壘，危枕昏燈寄此生。
西上東歸皆未可，客懷端復向誰傾。
清江濯手
作者：方回
朝代：宋

屬鏤憤氣已銷平，江入新安水至清。
淨洗長安遮日手，更容塵土到冠纓。
清湖小酌得生字
作者：方回
朝代：宋
体裁：古风

泯默抑幽抱，低回挫高情。肥遁夙果决，羁旅犹牵萦。华摭有旧习，冷嗜无新营。醲鲜世所竞，褒博日以轻。小人徇流俗，君子怀友生。浮�岂不浊，澄渊元自清。丹枫昔雁落，绿柳今莺鸣。蛰潜脱寒语，孳乳陶舒明。推排故已顺，会合讵易并。燠景敞重屋，芳物绵修城。愧乏丝竹奏，劣奉殽蔌擎。张子霏玉屑，赵老宣金声。予辩亦稍纵，遑恤听瞩惊。邂逅一兹醉，逝之南山耕。眯目眩迅辙，刚心谢尘缨。彼我跬步间，奚翅重溟瀛。
清湖小酌得生字
作者：方回
朝代：宋

泯默抑幽抱，低迴挫高情。
肥遯夙果决，羁旅犹牵萦。
华摭有旧习，冷嗜无新营。
醲鲜世所竞，褒博日以轻。
小人徇流俗，君子怀友生。
浮𡏖岂不浊，澄渊元自清。
丹枫昔雁落，绿柳今鶑鸣。
蛰潜脱寒语，孳乳陶舒明。
推排故已顺，会合讵易并。
燠景敞重屋，芳物绵修城。
愧乏丝竹奏，劣奉殽蔌擎。
张子霏玉屑，赵老宣金声。
予辩亦稍纵，遑恤听瞩惊。
邂逅一兹醉，逝之南山耕。
瞇目眩迅辙，刚心谢尘缨。
彼我跬步间，奚翅重溟瀛。
清湖小酌得生字
作者：方回
朝代：宋

泯默抑幽抱，低迴挫高情。
肥遯夙果决，羈旅猶牽縈。
華摭有舊習，冷嗜無新營。
醲鮮世所競，褒博日以輕。
小人徇流俗，君子懷友生。
浮𡏖豈不濁，澄淵元自清。
丹楓昔雁落，綠柳今鶑鳴。
蟄潜脫寒語，孳乳陶舒明。
推排故已順，會合詎易并。
燠景敞重屋，芳物綿修城。
愧乏絲竹奏，劣奉殽蔌擎。
張子霏玉屑，趙老宣金聲。
予辯亦稍縱，遑恤聽矚驚。
邂逅一茲醉，逝之南山耕。
瞇目眩迅轍，剛心謝塵纓。
彼我跬步間，奚翅重溟瀛。
清湖早春·其一
作者：方回
朝代：宋

曉窗初起望春雲，天色陰晴未十分。
小雨漫空渾不覺，平湖點點見圓紋。
清湖早春·其二
作者：方回
朝代：宋

岸邊老樹柳猶枯，紅入桃花果有無。
一夜綠從冰底起，誰將藍汁染晴湖。
清湖春早二首·其一
作者：方回
朝代：宋

半河樓影半河天，未有行人趁早船。
閒聽賣花聲自好，可須多費買花錢。
清湖春早二首·其二
作者：方回
朝代：宋

樓上春陰覆曉雲，一河天淨碧沄沄。
雨宜不驟風宜細，閒倚闌干看水紋。
渔家
作者：方回
朝代：宋

全家居小艇，面色总成黧。
何事偏多子，平生仅一妻。
螺羹兼蚬肉，稗粥和秔粞。
细省庄周语，逍遥理未齐。
游問政山次韻郡侯康慶之
作者：方回
朝代：宋

住山應是勝游山，矧此仙區異俗寰。
幾度出城行十里，何時築屋就三間。
化猿君子高難問，射虎將軍老合閒。
祇慮家人猶粒食，水泉深冷石田慳。
游石头城
作者：方回
朝代：宋

卧龙起草庐，扶汉有余忠。
欲结紫髯客，共追黄星公。
一言根本定，万里氛翳空。
指此为虎踞，长啸吞西风。
夫岂樊吾圃，以虞他人攻。
乌林逸元恶，入蜀怆途穷。
汝亦赵佗辈，区区帝江东。
吾意本谓何，剑佩殊不同。
后来矫虔人，藉口欺盲聋。
九折剑阁栈，一泥函关封。
盗贼柄干将，姦雄非英雄。
老我弔古癖，徘徊梵王宫。
城坏遗甃泯，江徙孤岸穹。
中原芳草外，战尘春蒙蒙。
酒尽欲下山，目极斜阳红。
湓城客思
作者：方回
朝代：宋

客怀历落事多违，嘆息流光似箭飞。
雪后蒌蒿初荐酒，花前蛱蝶欲穿衣。
熟知江水磨今古，难向春风问是非。
怅望庐山但愁绝，万重云锁几禅扉。
湓城客思
作者：方回
朝代：宋

客懷歷落事多違，嘆息流光似箭飛。
雪後蔞蒿初薦酒，花前蛺蝶欲穿衣。
熟知江水磨今古，難向春風問是非。
悵望廬山但愁絕，萬重雲鎖幾禪扉。
湖上喜晴
作者：方回
朝代：宋

人閒塵不到，別是一清凉。
雨足千峰淨，風薰百草香。
陰森穿茂密，汩㶁泝深長。
想見吳中路，連天盡綠秧。
湖上喜晴
作者：方回
朝代：宋

人閒尘不到，别是一清凉。
雨足千峰净，风熏百草香。
阴森穿茂密，汩㶁泝深长。
想见吴中路，连天尽绿秧。
湖上晚歸
作者：方回
朝代：宋

此身閒一日，足使百憂忘。
城外天能大，山中地許凉。
喧呼經妓舫，寂靜憶僧房。
薄暮歸窮巷，誰家正絕糧。
湖口寄方去言
作者：方回
朝代：宋

不見秋崖老，吾宗尚有人。
十年疲遠夢，七尺記長身。
醉月金陵曉，遨花輦路春。
雁題盟未爽，鶴化事遄新。
稍覺高閎改，徐行曲巷詢。
應門才入謁，下榻愧爲賓。
小閣書窗凈，芳筵飲斚醇。
盡令諸子拜，更許大難親。
積廡芻糧溢，堆盤果餌珍。
和篇勤唾玉，枉教妙鈎銀。
霽雨微膏野，和風早應辰。
挈壺煩僕御，並轡出城闉。
繾綣情何厚，殷勤意甚真。
道傍分手暫，隴上轉頭頻。
無復離懷惡，誰云古誼陳。
長郎仍遠餞，羈客倍驚神。
跋涉將千里，漂摇近一旬。
二孤彭蠡外，五老大江濱。
倦憩停征馭，遐思值便鱗。
寄詩寓予感，衰老易譫諄。
湖口寄方去言
作者：方回
朝代：宋

不见秋崖老，吾宗尚有人。
十年疲远梦，七尺记长身。
醉月金陵晓，遨花辇路春。
雁题盟未爽，鹤化事遄新。
稍觉高闳改，徐行曲巷询。
应门才入谒，下榻愧为宾。
小阁书窗凈，芳筵饮斚醇。
尽令诸子拜，更许大难亲。
积庑刍粮溢，堆盘果饵珍。
和篇勤唾玉，枉教妙鈎银。
霁雨微膏野，和风早应辰。
挈壶烦仆御，并辔出城闉。
缱绻情何厚，殷勤意甚真。
道傍分手暂，陇上转头频。
无復离怀恶，谁云古谊陈。
长郎仍远饯，羁客倍惊神。
跋涉将千里，漂摇近一旬。
二孤彭蠡外，五老大江滨。
倦憩停征驭，遐思值便鳞。
寄诗寓予感，衰老易谵谆。
湖口阻風
作者：方回
朝代：宋

濤江白雪噴蒼旻，晚日紅金緣翠雲。
天著此奇刮詩眼，略須掇實張吾軍。
湖口阻风
作者：方回
朝代：宋

涛江白雪喷苍旻，晚日红金缘翠云。
天着此奇刮诗眼，略须掇实张吾军。
湖堤雨中夜归
作者：方回
朝代：宋

夜雨昏昏欲雪天，数家灯火北山前。
乡心认作桑麻路，忽有湖船奏管絃。
湖堤雨中夜歸
作者：方回
朝代：宋

夜雨昏昏欲雪天，數家燈火北山前。
鄉心認作桑麻路，忽有湖船奏管絃。
湖山堂再修仅有
作者：方回
朝代：宋

飞鸟穿堂柱半欹，春晴犹不似春时。
上梁文记临邛魏，天目洪家却立碑。
湖山堂再修僅有
作者：方回
朝代：宋

飛鳥穿堂柱半欹，春晴猶不似春時。
上梁文記臨邛魏，天目洪家却立碑。
湖州推官史彥明碎妖石
作者：方回
朝代：宋

君不見杜子美，搜詩益州城。
西門所見石筍雙高蹲，欲募壯士擲天外，使人不疑見本根。
又不見韓退之，□□□□憐愚民，枯株朽木事爲神。
偶然題作木居士，便有□□□福人。
安吉古廟李衛公，有一怪石左廡中。
不知始初孰舁致，矯誣妄誕欺吳儂。
諸欲殺人劫盜者，牲酒奠祭駢羣凶。
狂魂滯魄詫憑附，乞靈徼福撐虛空。
忽值湖州推官史，□如明月清如水。
集衆搥之百雜碎，棄置溝渠同糞矢。
南方淫祠百且千，焉得一一皆若此。
湖州推官史彦明碎妖石
作者：方回
朝代：宋

君不见杜子美，搜诗益州城。
西门所见石笋双高蹲，欲募壮士掷天外，使人不疑见本根。
又不见韩退之，□□□□怜愚民，枯株朽木事为神。
偶然题作木居士，便有□□□福人。
安吉古庙李卫公，有一怪石左庑中。
不知始初孰舁致，矫诬妄诞欺吴侬。
诸欲杀人劫盗者，牲酒奠祭骈羣凶。
狂魂滞魄诧凭附，乞灵徼福撑虚空。
忽值湖州推官史，□如明月清如水。
集众搥之百杂碎，弃置沟渠同粪矢。
南方淫祠百且千，焉得一一皆若此。
湖曲細嚼梅花嚥酒
作者：方回
朝代：宋

梅心微苦似梅仁，細嚼香鬚酒入唇。
笑指逋仙墳上土，一杯好與酹芳辛。
湖曲细嚼梅花嚥酒
作者：方回
朝代：宋

梅心微苦似梅仁，细嚼香鬚酒入唇。
笑指逋仙坟上土，一杯好与酹芳辛。
湧金門城望五首·其一
作者：方回
朝代：宋

蕭條垂柳映枯荷，金碧樓空水鳥過。
略剩繁華猶好在，細看冷淡奈愁何。
遥知堤上遊人少，漸覺城中空地多。
迴首太平三百載，錢王納土免干戈。
湧金門城望五首·其三
作者：方回
朝代：宋

天迴地轉事雲輪，湖葑山榛色漸陳。
墜珥遺鈿如隔世，欹樓傾榭最愁人。
一錢物變千錢直，十戶民驚九戶貧。
猶有沙河塘上路，賣花聲作舊時春。
湧金門城望五首·其二
作者：方回
朝代：宋

左看城闕右看湖，輾翠蹄紅路欲蕪。
君子頗聞梁上有，麗人何至水邊無。
他時公論誰良史，往日虛名幾腐儒。
地下西施應冷笑，不緣紅粉解亡吳。
湧金門城望五首·其五
作者：方回
朝代：宋

風入松詞萬口傳，翻成餘恨寄湖煙。
難尋舊夢花陰地，剩放新愁雪意天。
戰罷閒堤眠老馬，宴稀荒港泊空船。
此心擬欲爲僧去，政恐袈裟未慣穿。
湧金門城望五首·其四
作者：方回
朝代：宋

曾向西湖醉寫詩，衰年六十嘆飈馳。
一毫無補承平世，萬事俱非老死時。
三竺禪窗猿已化，八梅吟冢鶴應悲。
花穠月艷今如夢，卧聽長橋笛夜吹。
溪漲
作者：方回
朝代：宋

立春猶二日，漲雨一何深。
秀足明吟眼，危如撼旅心。
僕愁前店閉，馬怯小橋臨。
不見兵氛起，溪西好竹林。
溪閣呈陸太初
作者：方回
朝代：宋

臨水看山日百迴，等閒收拾有詩才。
老松於我幾年長，啼鳥無名何處來。
病髪漸應彫翠葆，衰蹤那復夢金臺。
鷫鸘未敝猶堪典，聊挽秋花薦酒杯。
溪阁呈陆太初
作者：方回
朝代：宋

临水看山日百迴，等閒收拾有诗才。
老松于我几年长，啼鸟无名何处来。
病髪渐应雕翠葆，衰踪那復梦金台。
鹔鹴未敝犹堪典，聊挽秋花荐酒杯。
漁家
作者：方回
朝代：宋

全家居小艇，面色總成黧。
何事偏多子，平生僅一妻。
螺羹兼蜆肉，稗粥和秔粞。
細省莊周語，逍遥理未齊。
漢
作者：方回
朝代：宋

燈前閒覆孟堅書，瞬息炎劉四百餘。
五聚井星才屬爾，一抔陵土竟何如。
早誇發縱輕烹狗，終藉吞舟失漏魚。
若使高皇爲晉獻，可須莽卓始丘墟。
漢臣明府與公度使君話吾州山水之勝有詩次韻二首·其一
作者：方回
朝代：宋

繡作羣峰玉作川，筆端秋思浩無邊。
賜金增秩從民借，會費將軍九萬牋。
漢臣明府與公度使君話吾州山水之勝有詩次韻二首·其二
作者：方回
朝代：宋

秋容洗雨雁浮空，牛斗之南江以東。
是處皆爲群玉府，誰家不似水晶宮。
君侯總是文章伯，文物差宜錦繡胸。
緩馬倚樓隨所適，高情長在醉吟中。
漫兴九首·其九
作者：方回
朝代：宋

新莽穷姦卓极凶，姦人更有阿瞒雄。
纷纷竖子成何事，野火山林一烧空。
漫兴九首·其八
作者：方回
朝代：宋

淡虀淘大麦，甘酪荐含桃。
风调谁优劣，田家似颇高。
漫兴九首·其六
作者：方回
朝代：宋

索果娇儿怒，胹羹老仆顽。
欲嗔仍復笑，掩卷看南山。
漫兴九首·其四
作者：方回
朝代：宋

半落酴醿雪，微舒芍药丹。
熏风交割近，特地更春寒。
漫興九首·其一
作者：方回
朝代：宋

吐納誰能較故新，更須大藥鍛金銀。
有詩傳世書傳子，自是人間不死人。
漫興九首·其一
作者：方回
朝代：宋

索文僧送紙，賭酒客爭棋。
定要全無事，何由更有詩。
漫興九首·其七
作者：方回
朝代：宋

向人開口便言閒，每一題詩便說山。
請俸坐曹食粱肉，又聞滿考轉官班。
漫興九首·其七
作者：方回
朝代：宋

袍絮無堪換，柴錢久未還。
有人來問字，賒酒醉花間。
漫興九首·其三
作者：方回
朝代：宋

我欲培修竹，新添笋幾根。
徘徊看不已，愛惜似兒孫。
漫興九首·其三
作者：方回
朝代：宋

才到黄花有酒傾，今人動欲作淵明。
瓶無儲粟夜無被，此事知君學未成。
漫興九首·其九
作者：方回
朝代：宋

新莽窮姦卓極凶，姦人更有阿瞞雄。
紛紛豎子成何事，野火山林一燒空。
漫興九首·其九
作者：方回
朝代：宋

欲跨羸驂去，江村訪酒家。
杖頭無阿堵，肯聽錦囊賒。
漫興九首·其二
作者：方回
朝代：宋

洶洶戰場元不懼，恓恓貧巷亦無憂。
千金浪費如泥土，今日何人識故侯。
漫興九首·其二
作者：方回
朝代：宋

老豈堪從仕，窮應不爲詩。
死生元有命，病亦莫求醫。
漫興九首·其五
作者：方回
朝代：宋

陰陰白晝似昏黄，平地愁城萬里長。
稻卧三秋常是雨，菊殘十月尚無霜。
漫興九首·其五
作者：方回
朝代：宋

靜院幽花馥，空庭皓月明。
春寒夜更好，未有一蟲鳴。
漫興九首·其八
作者：方回
朝代：宋

淡虀淘大麥，甘酪薦含桃。
風調誰優劣，田家似頗高。
漫興九首·其八
作者：方回
朝代：宋

興賦雍容誦麥陂，徐徐別頤用金椎。
通身都是藏污罪，揖讓如儀解說詩。
漫興九首·其六
作者：方回
朝代：宋

枕上半醒中酒病，樓前時過賣花聲。
千門萬戶俱更換，惟此依稀舊太平。
漫興九首·其六
作者：方回
朝代：宋

索果嬌兒怒，胹羹老僕頑。
欲嗔仍復笑，掩卷看南山。
漫興九首·其四
作者：方回
朝代：宋

半落酴醿雪，微舒芍藥丹。
薰風交割近，特地更春寒。
漫興九首·其四
作者：方回
朝代：宋

餓信黥英遇漢皇，攀龍附鳳化侯王。
河豚魚毒亡身耳，何至身亡族亦亡。
灰心
作者：方回
朝代：宋

志大終癡拙，年衰合老成。
口無談世事，身不要時名。
偶後諸人死，猶餘幾日程。
灰心良已是，拊髀未須驚。
灰心
作者：方回
朝代：宋

志大终痴拙，年衰合老成。
口无谈世事，身不要时名。
偶后诸人死，犹余几日程。
灰心良已是，拊髀未须惊。
灵隠寺行呈伏虎岩
作者：方回
朝代：宋

蓬莱水浅尘几扬，历劫不动此道场。
黄金何年佛氏土，白云自古仙人乡。
吾故不能知鸿荒，尝闻许由避陶唐。
南巡会稽忆夏后，西渡浙水传秦皇。
欲镌文字示万世，想曾摩挲崖藓苍。
君臣岂不亦一到，父老失记书传亡。
思莼人归乱聪勒，衣锦军起诛宏昌。
教士四万虏吴友，子弟八千从项梁。
锋攒镝飞沸如汤，冷泉之冷常冰霜。
风涛汹地保恬静，火云爇天饶清凉。
寺门奇石万鬼凿，霹雳穿洞龙腾骧。
偃如未射李广虎，突如乍叱初平羊。
漫山鉅竹不知数，百围屹立松杉樟。
野猿攫果就人手，山客贸薪充日粮。
艷浮凡俗花卉绝，毒螫狞恶虫豸藏。
竺峰飞来夜着翅，桂子堕落秋飘香。
覩史陀宫足彷佛，摩罗耶山非渺茫。
色究竟界扫蜃气，给孤独园堪雁行。
游屐屡破壁疥落，优波度筹千万强。
老树一株卧磵上，向来未有如许长。
有能直上北高塔，一览弱水穷扶桑。
织女机边拂衫袖，老人星外来帆樯。
金碧殿阁钟鱼廊，饱饘燠衲丛蜂房。
毗卢遮那明正徧，散脂修摩森护防。
长明灯笼照十方，胸中亦復作是光。
纤蝇么蚋不到处，三千大千禅那床。
游戏伽陀祇夜章，岂无一人骆宾王。
摩诃师子今僧王，一奋迅失千狐狼。
烏聊山廟登覽
作者：方回
朝代：宋

寒齋兀兀味殘書，一上崔嵬計未疏。
下界喧卑離市井，平臯灑落見樵漁。
斷鴻淮漢三江外，古樹隋唐五代餘。
忽憶浮溪偃王句，顧瞻遺廟意躊躇。
烟雨楼
作者：方回
朝代：宋

楼压重湖实壮哉，楼前图画若天开。
鸥从沙际衝烟去，燕向花边捲雨来。
傍柳一桥相掩映，隔林双塔共崔嵬。
栏干倚尽催诗处，晴日须来三四回。
八。
烟雨樓
作者：方回
朝代：宋

樓壓重湖實壯哉，樓前圖畫若天開。
鷗從沙際衝烟去，燕向花邊捲雨來。
傍柳一橋相掩映，隔林雙塔共崔嵬。
欄干倚盡催詩處，晴日須來三四回。
八。
無物
作者：方回
朝代：宋

一屋無他物，荒山此僻居。
小兒差類我，老馬最憐渠。
久絕樽中酒，空堆架上書。
頑軀猶不死，晚節竟何如。
燥溪晓行
作者：方回
朝代：宋

旅宿殊难稳，宵征敢告劳。
三声鸡未动，五丈月犹高。
险路纡羸马，寒飈穴敝袍。
枯林影中过，恐或有梅梢。
燥溪曉行
作者：方回
朝代：宋

旅宿殊難穩，宵征敢告勞。
三聲雞未動，五丈月猶高。
險路紆羸馬，寒飈穴敝袍。
枯林影中過，恐或有梅梢。
爲合密府判題趙子昂大字蘭亭
作者：方回
朝代：宋

神奇變化莫若龍，屈蟠可藏螺殻中。
一聲霹靂起頭角，金鱗萬丈橫蒼空。
右軍禊帖不盈咫，善臨摹者子趙子。
一觴一詠十九之，方如带玉滿疋紙。
小字古稱黄庭經，大字焦山瘞鶴銘。
小斂大縱出一手，譬如寫真妙丹青。
寫真但要寫得似，小纖大濃皆可喜。
小如眼中見瞳人，大如鏡中見全身。
爲吳太初題初鄰齋二首·其一
作者：方回
朝代：宋

此宅元無一物遮，問君隔壁是誰家。
伏羲未畫前頭事，籬落傍邊靠得些。
爲吳太初題初鄰齋二首·其二
作者：方回
朝代：宋

三兩茅廬一徑深，略知住處未知心。
元來有物先天地，難向君家屋畔尋。
爲孫同簽瓚題趙子昂馬
作者：方回
朝代：宋

畫馬當年李伯時，長懷魯直子瞻詩。
朝廷□道人才盛，元祐風流再見之。
爲張都目益題爪哇王后將相圖
作者：方回
朝代：宋

闍婆之國古來有，其人裸體蓬厥首。
後來改號作爪哇，君僭稱王妻僭后。
跣足露乳布纏腰，往往自妍不知醜。
千島萬島南海南，謂遠無虞險可守。
成周通道八蠻朝，旅獒越裳孰敢後。
真臘彭亨皆入貢，巴尚答洽爾獨否。
壬辰臘月明日望，三平章往命招誘。
泉州出門七州洋，飛檣舞帆朔風吼。
五旬有餘至其境，驚禽駭獸破膽走。
前主初喪後主立，國亂未定內掣肘。
生擒瞎直吃當王，癸巳三月之十九。
先降土漢必者牙，水陸引道分左右。
繼獲昔剌小大子，□□留屯豈容久。
所俘病亡或逋逃，窮則反噬如野□。
□秋班師會占城，諸國降表肯相受。
梢工滿載檳榔果，征夫爛醉椰子酒。
生金銅錢暨百寶，搜山討擄恣意取。
蝤蛑蝦蟹玳瑁螺，芭蕉豆蔻皆可口。
風俗可怪亦可憐，食無匕筯但用手。
生年月日都不記，淫亂混雜忘牝牡。
得此詩料告者誰，滕良伯父乃吾友。
我賦長篇當凱歌，甘誓胤征同不朽。
爲徐企題李伯時馬
作者：方回
朝代：宋

此畫良真李伯時，形容飛動卒難詩。
但將元祐蘇黄作，開卷焚香朗誦之。
爲徐企題趙子昂所畫二馬
作者：方回
朝代：宋

相馬有伯樂，畫馬有伯時。
伯樂永已矣，伯時猶見之。
長林之下無茂草，此馬得無半飽饑。
一疋背樹似揩癢，一疋齕枯首羸垂。
趙子作此必有意，志士失職心傷悲。
我思肥馬不可羈，不如瘦馬劣易騎。
焉得生致此二疋，馬亦如我老且衰。
破鞍弊韉骨硉矹，狂豪敢學幽并兒。
無世塵處天地闊，我後子先緩轡看山時賦詩。
爲牟德範題石湖遺墨意有未盡復賦五首·其一
作者：方回
朝代：宋

青春日月羈塵鞅，朱夏乾坤熾暑爐。
略對風簷紬古卷，閒愁吹得一星無。
爲牟德範題石湖遺墨意有未盡復賦五首·其三
作者：方回
朝代：宋

不尋蓬島求仙藥，肯羨銅山侈賜爐。
獨有平生嗜古癖，誰知東郭履全無。
爲牟德範題石湖遺墨意有未盡復賦五首·其二
作者：方回
朝代：宋

漢陵往事餘金碗，湘步空名尚鐵爐。
地下中郎今不作，典刑真屬虎賁無。
爲牟德範題石湖遺墨意有未盡復賦五首·其五
作者：方回
朝代：宋

日長饑雀窺鐺釜，雨過跳蛙上竈爐。
莫笑曬書亡玉軸，荆州還識半人無。
爲牟德範題石湖遺墨意有未盡復賦五首·其四
作者：方回
朝代：宋

傳道府中澆茗碗，靈堅隴畔炷薰爐。
銀鈎繭紙閑舒卷，錐也無時未是無。
爲陸元德題撝謙齋
作者：方回
朝代：宋

四體非槁木，焉得常無爲。
下士蔑軌則，德人慎容儀。
屈伸一時間，良復關安危。
舉手一不當，尚難令童兒。
橫目愚而神，豈可易指撝。
造次肆褻慢，合沓來輕欺。
臂且有所使，銜袖未出時。
恂恂君子心，於此先有思。
脫若役吾僕，未容盛氣施。
剛桀世詎乏，受侮寧無辭。
畫一發狗縱，厥規曹也隨。
年老益畏謹，請苑猶召疑。
捉麈授生徒，秉鉞行軍師。
一如執玉恭，庶幾無悔追。
爲魏塘王居士留三日二首·其一
作者：方回
朝代：宋

水鄉熟處未全饑，舟楫安行盜亦稀。
乘興聊爲三日客，魏塘酒賤蟹螯肥。
爲魏塘王居士留三日二首·其二
作者：方回
朝代：宋

魏塘酒賤蟹螯肥，久要人情忍重違。
呼妓訪僧俱不必，醉三晝夜可言歸。
爲黄仲宣賦山中四章章四句·其一
作者：方回
朝代：宋

山中之朝，有溪可瓢。
飲我之水，亦逍以遥。
爲黄仲宣賦山中四章章四句·其三
作者：方回
朝代：宋

山中之人，耘夫耕民。
鯖厥五侯，其如子真。
爲黄仲宣賦山中四章章四句·其二
作者：方回
朝代：宋

山中之暮，豈不風雨。
心與一燈，耿耿千古。
爲黄仲宣賦山中四章章四句·其四
作者：方回
朝代：宋

于疏于蹻，朋來其學。
彼惡知茲，山中之樂。
牛头岭下老人
作者：方回
朝代：宋

九十前朝老，髯疏骨亦清。
相形宜老寿，说梦忆昇平。
田屋临官道，孙男给递兵。
兴州馘狂贼，曾见捷旗行。
牛触马
作者：方回
朝代：宋

谁家一大树，繫者水牯牛。
我马过其侧，道狭还无由。
牛辄奋双角，直前舂马喉。
伤马已不可，伤人吾何仇。
鼻绳忽迸决，惊堕荒泥陬。
我急策马去，牛尚瞠怒眸。
事有出不意，君子焉所尤。
古来行路难，曷不偃旧丘。
归欤偃旧丘，无为牛所搂。
牛觸馬
作者：方回
朝代：宋

誰家一大樹，繫者水牯牛。
我馬過其側，道狹還無由。
牛輒奮雙角，直前舂馬喉。
傷馬已不可，傷人吾何仇。
鼻繩忽迸决，驚墮荒泥陬。
我急策馬去，牛尚瞠怒眸。
事有出不意，君子焉所尤。
古來行路難，曷不偃舊丘。
歸歟偃舊丘，無爲牛所摟。
牛頭嶺下老人
作者：方回
朝代：宋

九十前朝老，髯疏骨亦清。
相形宜老壽，說夢憶昇平。
田屋臨官道，孫男給遞兵。
興州馘狂賊，曾見捷旗行。
牟德範題范石湖墨蹟次韻
作者：方回
朝代：宋

亨衢進補華蟲衮，暮景歸調姹女爐。
此老筆端今或有，乾淳蹉了後來無。
牟德范题范石湖墨蹟次韵
作者：方回
朝代：宋

亨衢进补华虫衮，暮景归调姹女炉。
此老笔端今或有，干淳蹉了后来无。
牟獻之提刑來杭納婿慶予七十次韻二首·其一
作者：方回
朝代：宋

論交未覺白頭新，閉戶車成合轍輪。
自古云希七十老，即今僅見兩三人。
欲心久絕身宜健，醉鼻常鼾夢不春。
嫁女婚男多少事，忘懷任運莫傷神。
牟獻之提刑來杭納婿慶予七十次韻二首·其二
作者：方回
朝代：宋

扁舟一水接湖杭，久別先生道德光。
名子我方思右咳，隔鄰公此選東床。
彭聃上壽終澌盡，劉白同年各健强。
梅子黄時雨如許，小留信宿共清觴。
独游塘头五首·其一
作者：方回
朝代：宋

纳谒心全懒，紬书眼倍昏。
偶思行药圃，独往叩柴门。
湿岸鳬梳羽，颓塍枣露根。
元来好诗句，只在数家村。
独游塘头五首·其三
作者：方回
朝代：宋

蒲藕上塘种，养鱼于下塘。
积泥春粪树，储水岁浇秧。
未藉知章敕，堪浮逸少觞。
扫松须憩此，繫马古垂杨。
独游塘头五首·其二
作者：方回
朝代：宋

诗必城之外，胡为不出城。
渐逢人少处，初听水流声。
异卉栀香酽，纤梢笋粉明。
是中亦堪隠，浪出误平生。
猗蘭秋思三首·其一
作者：方回
朝代：宋

猗蘭奕葉曉疏晴，栩栩秋光小蝶輕。
皂翅綉花三五點，庾郎無句畫難成。
猗蘭秋思三首·其三
作者：方回
朝代：宋

老子今年忽不貧，價方玉佩有蘭紉。
一枝半朵懸衣带，肯羨腰間大羽人。
猗蘭秋思三首·其二
作者：方回
朝代：宋

綠葉枝頭紫粟叢，素花抽雪細茸茸。
國香政要枯如臘，旋買離騷置冊中。
猴牛尾貍图
作者：方回
朝代：宋

宣城牛尾雪天貍，梅老馋涎为赋诗。
曾与沐猴戏相得，脂膏争奈猎人知。
猴牛尾貍圖
作者：方回
朝代：宋

宣城牛尾雪天貍，梅老饞涎爲賦詩。
曾與沐猴戲相得，脂膏爭奈獵人知。
猿獐圖
作者：方回
朝代：宋

西征君子化爲猿，似覺獐頭未足倫。
叫月三聲萬松外，可能淺草走平原。
獨立
作者：方回
朝代：宋

午窗睡起懶衣裳，獨立樓頭數過航。
苔蘚瓦連蒼暈古，梧桐簷覆綠陰凉。
北來話舊玉堂雨，西望懷人白筆霜。
自覺多思尚多事，不如樽酒見羲皇。
獨遊塘頭五首·其一
作者：方回
朝代：宋

納謁心全懶，紬書眼倍昏。
偶思行藥圃，獨往叩柴門。
濕岸鳬梳羽，頹塍棗露根。
元來好詩句，只在數家村。
獨遊塘頭五首·其三
作者：方回
朝代：宋

蒲藕上塘種，養魚於下塘。
積泥春糞樹，儲水歲澆秧。
未藉知章敕，堪浮逸少觴。
掃松須憩此，繫馬古垂楊。
獨遊塘頭五首·其二
作者：方回
朝代：宋

詩必城之外，胡爲不出城。
漸逢人少處，初聽水流聲。
異卉梔香釅，纖梢笋粉明。
是中亦堪隠，浪出誤平生。
獨遊塘頭五首·其五
作者：方回
朝代：宋

雊雉古原側，歸牛荒潦濱。
炊煙已昏野，花氣更留人。
剩欲培幽築，端容買近鄰。
向來惟有夢，今此豈非真。
獨遊塘頭五首·其四
作者：方回
朝代：宋

密樹窺青果，方塘數綠荷。
久晴田水細，向晚野烟多。
兀坐幾忘起，成詩費屢哦。
歸鞍猶覺早，再欲叩煙蘿。
獨酌有感
作者：方回
朝代：宋

破窗枯葉共秋聲，寒近貧人共喜晴。
守道故知終有命，感時焉得便無情。
今年浙右全傷水，何日天涯盡寢兵。
聞道街頭賣黄雀，且須沽酒作南烹。
王干三嶺
作者：方回
朝代：宋

澄練平臯水屈盤，青蒼松櫟擁峰巒。
霜晴村落全如畫，一見都忘上嶺難。
琵琶亭感舊
作者：方回
朝代：宋

桑落洲前路，江流自北南。
美人何處在，劫火殆難堪。
津吏苛魚稅，沙民賣席帆。
情知白司馬，到此濕青衫。
瑞雲院大樹林中二首·其一
作者：方回
朝代：宋

城中遥望萬重雲，今日蟬聲始一聞。
略計此山松竹數，漢時應比百封君。
瑞雲院大樹林中二首·其二
作者：方回
朝代：宋

萬萬松杉萬竹枝，人間應是少人知。
數僧瀟灑相逢處，一鶴昂藏獨立時。
瓮圃新霁
作者：方回
朝代：宋

小园秋霁胜春晖，雨过林端叶未稀。
红锦芙蓉应万蕚，雪衣蝴蝶忽双飞。
刀耕旧业聊从俗，瓮汲余生永息机。
天与华腴慰萧寂，可无佳句答烟霏。
甕圃新霽
作者：方回
朝代：宋

小園秋霽勝春暉，雨過林端葉未稀。
紅錦芙蓉應萬蕚，雪衣蝴蝶忽雙飛。
刀耕舊業聊從俗，甕汲餘生永息機。
天與華腴慰蕭寂，可無佳句答煙霏。
生日再书
作者：方回
朝代：宋

汤餠随缘和醤酰，六年三潦念民饥。
重逢白髪人生日，愿见黄梅雨止时。
诗好远过千岁寿，家贫深负五男儿。
许身稷契杜陵老，岂谓残生乃至斯。
生日再書
作者：方回
朝代：宋

湯餠隨緣和醤醯，六年三潦念民饑。
重逢白髪人生日，願見黄梅雨止時。
詩好遠過千歲壽，家貧深負五男兒。
許身稷契杜陵老，豈謂殘生乃至斯。
生日又二首·其一
作者：方回
朝代：宋

畏途偶許玩餘生，晚節尤難保令名。
一禿翁真韓長孺，五男兒可晉淵明。
凄風開戶綿重著，漏雨濺床酒懶傾。
俗事沓來敗人意，且須堅坐待天晴。
生日又二首·其一
作者：方回
朝代：宋

畏途偶许玩余生，晚节尤难保令名。
一秃翁真韩长孺，五男儿可晋渊明。
凄风开户绵重着，漏雨溅床酒懒倾。
俗事沓来败人意，且须坚坐待天晴。
生日又二首·其二
作者：方回
朝代：宋

岂料生逾七十年，孩提脱死瘴乡烟。
未能汤餠觞朋友，祇合炉香拜祖先。
养性有书知道理，夺胎无药学神仙。
天都峰下旧茅屋，消得严滩十日船。
生日又二首·其二
作者：方回
朝代：宋

豈料生逾七十年，孩提脫死瘴鄉煙。
未能湯餠觴朋友，祇合爐香拜祖先。
養性有書知道理，奪胎無藥學神仙。
天都峰下舊茅屋，消得嚴灘十日船。
生日后三朝又书
作者：方回
朝代：宋

□□七十六年春，湖海飘零一病身。
相爱故人夸寿相，远□儿子作生辰。
齿浮声嗄调凉剂，髪少头疮爪破巾。
只合归欤办棺冢，断无华表石麒麟。
生日後三朝又書
作者：方回
朝代：宋

□□七十六年春，湖海飄零一病身。
相愛故人誇壽相，遠□兒子作生辰。
齒浮聲嗄調凉劑，髪少頭瘡爪破巾。
只合歸歟辦棺塚，斷無華表石麒麟。
生日戏歌
作者：方回
朝代：宋

予生宝庆之三岁，五月十一日己未。
五十有八甲申年，其日己未亦復然。
天支地干标六秀，四柱得一文且寿。
阳火在天为太阳，阴火为月受日光。
将望之前四日夕，十分圆光已八七。
常闻人生不满百，何幸七十且八十。
文章学问七八分，亦胜愚夫老无闻。
古之五月而生者，后有胡广前田文。
予贱不敢望汉相，贫亦不能孟尝君。
借使时人不比数，自有诗名照千古。
垂弧之月至于今，适逢前五仍后五。
稚女簪榴花，小儿着艾虎。
宿酲困不解，依旧醉起舞。
不妨一年两度作生朝，更造菖蒲酒，饮过闰端午。
生日戲歌
作者：方回
朝代：宋

予生寶慶之三歲，五月十一日己未。
五十有八甲申年，其日己未亦復然。
天支地干標六秀，四柱得一文且壽。
陽火在天爲太陽，陰火爲月受日光。
將望之前四日夕，十分圓光已八七。
常聞人生不滿百，何幸七十且八十。
文章學問七八分，亦勝愚夫老無聞。
古之五月而生者，後有胡廣前田文。
予賤不敢望漢相，貧亦不能孟嘗君。
借使時人不比數，自有詩名照千古。
垂弧之月至于今，適逢前五仍後五。
稚女簪榴花，小兒著艾虎。
宿酲困不解，依舊醉起舞。
不妨一年兩度作生朝，更造菖蒲酒，飲過閏端午。
生日病中
作者：方回
朝代：宋

偶復逢生旦，何知迫死期。
老真难亸病，贫实怕迎医。
自拟修埋志，谁犹□寿诗。
不应六旬叟，未减一分痴。
生日病中
作者：方回
朝代：宋

偶復逢生旦，何知迫死期。
老真難嚲病，貧實怕迎醫。
自擬修埋誌，誰猶□壽詩。
不應六旬叟，未減一分癡。
生日病腹疾书事
作者：方回
朝代：宋

今年六十二，弃官八年矣。
生世业已休，来日凛无几。
孰谓尝作郡，旦暮窘薪米。
少时颇豪宕，晚乃穷如此。
此事非所忧，所忧学业圮。
孤卧仅一榻，疾读动千纸。
积迷如望洋，顿悟不违咫。
深井朱夏寒，自汲洗手水。
心更洁于手，时以理趣洗。
平生大缪误，岂不习经史。
搜览浪该博，着述堕浮靡。
诗虽稍得名，往往语多绮。
夙愆奚庸追，旧嗜差可止。
迴车遵大路，千圣同一轨。
兹晨记吾降，益復感髪齿。
忽虚苦下泄，乍实结中痞。
道在果何惧，朝闻夕可死。
朋友挟壶酒，卒爵强告旨。
敦笃谢亲姻，辑睦頼邻里。
人情不容拒，羔雁间豆篚。
酢宾有故常，勿药姑少俟。
清庖作汤餠，霑丐儿女子。
菲馔彻馂余，稍亦及仆使。
老夫且伏枕，万事莫挂耳。
处约犹处乐，可不省诸己。
俗竞徒朵颐，退修宁贲趾。
幼者日以长，衰迈斯可揣。
要令百禩后，知有老居士。
生日病腹疾書事
作者：方回
朝代：宋

今年六十二，棄官八年矣。
生世業已休，來日凜無幾。
孰謂嘗作郡，旦暮窘薪米。
少時頗豪宕，晚乃窮如此。
此事非所憂，所憂學業圮。
孤卧僅一榻，疾讀動千紙。
積迷如望洋，頓悟不違咫。
深井朱夏寒，自汲洗手水。
心更潔於手，時以理趣洗。
平生大繆誤，豈不習經史。
搜覽浪該博，著述墮浮靡。
詩雖稍得名，往往語多綺。
夙愆奚庸追，舊嗜差可止。
迴車遵大路，千聖同一軌。
茲晨記吾降，益復感髪齒。
忽虛苦下泄，乍實結中痞。
道在果何懼，朝聞夕可死。
朋友挾壺酒，卒爵强告旨。
敦篤謝親姻，輯睦頼鄰里。
人情不容拒，羔雁間豆篚。
酢賓有故常，勿藥姑少俟。
清庖作湯餠，霑丐兒女子。
菲饌徹餕餘，稍亦及僕使。
老夫且伏枕，萬事莫掛耳。
處約猶處樂，可不省諸己。
俗競徒朵頤，退脩寧賁趾。
幼者日以長，衰邁斯可揣。
要令百禩後，知有老居士。
用五男兒再賦
作者：方回
朝代：宋

每於生日賦新詩，似覺今年老更癡。
竊謂齊公千駟馬，豈如陶氏五男兒。
能拚久客常沉醉，不念全家慣忍饑。
七十尚爭三屈指，挂冠一紀此差奇。
用前韵改一二语自释
作者：方回
朝代：宋

南寒稍近折绵天，葵荠争承小雨怜。
冻合远峰应有雪，炊残荒市更无烟。
未妨夜画炉中筯，何苦晨呵袖裏鞭。
人事好乖行路恶，政应委顺付怡然。
用前韵酬孟君復二首·其一
作者：方回
朝代：宋

吞若虞翻梦裏爻，古人不死与神交。
成名永保传青简，临事终当藉白茅。
足可一瓢居陋巷，岂堪二膳养东胶。
龟藏六用泥中乐，未信时人蝘蜓嘲。
用前韻改一二語自釋
作者：方回
朝代：宋

南寒稍近折綿天，葵薺爭承小雨憐。
凍合遠峰應有雪，炊殘荒市更無煙。
未妨夜畫爐中筯，何苦晨呵袖裏鞭。
人事好乖行路惡，政應委順付怡然。
用前韻酬孟君復二首·其一
作者：方回
朝代：宋

吞若虞翻夢裏爻，古人不死與神交。
成名永保傳青簡，臨事終當藉白茅。
足可一瓢居陋巷，豈堪二膳養東膠。
龜藏六用泥中樂，未信時人蝘蜓嘲。
用前韻酬孟君復二首·其二
作者：方回
朝代：宋

眼空敢謂世無人，松菟相依似有神。
邂逅十洲三島客，崎嶇萬死一生身。
深斟滿酌堪同醉，雪鬢霜髯愧不春。
別後詩筒恐難數，何如聊爾倡酬頻。
用夹谷子括吴山晚眺韵十首·其一
作者：方回
朝代：宋

湖共江宽更海宽，遥天纵玩復横观。
雅知山对吟肩瘦，未怯霜欺醉面寒。
感召丰登饶粒食，抚摩瘦敝起雕残。
生灵百万俱高枕，公亦官清梦寐安。
用夹谷子括吴山晚眺韵十首·其一〇
作者：方回
朝代：宋

眼底胸中稍放宽，超然何肯惑荣观。
余年早已知天命，古道谁堪共岁寒。
驿使寄梅心独远，禅师分芋口无残。
十诗说尽登临意，我但徐行步步安。
用夹谷子括吴山晚眺韵十首·其二
作者：方回
朝代：宋
体裁：古风

三吴百越楚天宽，不厌登临不厌观。画舫红桥随处有，丹楼碧宇倚空寒。梅边吟思春光早，雁外归心夕照残。灯火沙河塘上路，岂无冻屋卧袁安。
用夹谷子括吴山晚眺韵十首·其五
作者：方回
朝代：宋

泰伯封疆四望宽，胜将吴越旧书观。
苎罗山下春纔到，麋鹿台边沼已寒。
不有采香专怙宠，可能尝胆便除残。
今年木德临心宿，重见家家衽席安。
用夹谷子括吴山晚眺韵十首·其八
作者：方回
朝代：宋

情知新国用刑宽，坐致湖山復旧观。
浙右谁非三世宦，江南终不十分寒。
钱王陌上花犹好，苏小门前柳未残。
革故鼎新谁料得，举安天下胜偏安。
用夾谷子括吳山晚眺韻十首·其一
作者：方回
朝代：宋

湖共江寬更海寬，遥天縱玩復橫觀。
雅知山對吟肩瘦，未怯霜欺醉面寒。
感召豐登饒粒食，撫摩瘦敝起彫殘。
生靈百萬俱高枕，公亦官清夢寐安。
用夾谷子括吳山晚眺韻十首·其一〇
作者：方回
朝代：宋

眼底胸中稍放寬，超然何肯惑榮觀。
餘年早已知天命，古道誰堪共歲寒。
驛使寄梅心獨遠，禪師分芋口無殘。
十詩說盡登臨意，我但徐行步步安。
用夾谷子括吳山晚眺韻十首·其七
作者：方回
朝代：宋

蕩蕩天寬眼亦寬，區區笑爾井中觀。
帆來狗國毛人遠，樓倚牛郎織女寒。
迅速年華榆燧改，槁枯世味蔗滓殘。
絕憐棺糞紛紛夢，未必槐安果是安。
用夾谷子括吳山晚眺韻十首·其三
作者：方回
朝代：宋

梯天直上俯平寬，故國繁華尚可觀。
西子有船春色去，伍員無廟暮濤寒。
九原事往人難問，四序功成歲又殘。
米賤酒平慰遲暮，巢林聊得一枝安。
用夾谷子括吳山晚眺韻十首·其九
作者：方回
朝代：宋

極目無窮六合寬，仰天如以渾儀觀。
日躔箕斗逢長至，月宿奎婁屆大寒。
肘後方多難却老，杯中物到莫留殘。
來年七十身猶健，容膝歸歟亦易安。
用夾谷子括吳山晚眺韻十首·其二
作者：方回
朝代：宋

三吳百越楚天寬，不厭登臨不厭觀。
畫舫紅橋隨處有，丹樓碧宇倚空寒。
梅邊吟思春光早，雁外歸心夕照殘。
燈火沙河塘上路，豈無凍屋卧袁安。
用夾谷子括吳山晚眺韻十首·其五
作者：方回
朝代：宋

泰伯封疆四望寬，勝將吳越舊書觀。
苧羅山下春纔到，麋鹿臺邊沼已寒。
不有採香專怙寵，可能嘗膽便除殘。
今年木德臨心宿，重見家家衽席安。
用夾谷子括吳山晚眺韻十首·其八
作者：方回
朝代：宋

情知新國用刑寬，坐致湖山復舊觀。
浙右誰非三世宦，江南終不十分寒。
錢王陌上花猶好，蘇小門前柳未殘。
革故鼎新誰料得，舉安天下勝偏安。
用夾谷子括吳山晚眺韻十首·其六
作者：方回
朝代：宋

一錐無地百弓寬，萬事須分兩眼觀。
仙子樓居凌倒景，野人卉服耐奇寒。
金釵玉斝春帷滿，黄卷青燈曉漏殘。
興廢榮枯手翻覆，幾家能遣子孫安。
用夾谷子括吳山晚眺韻十首·其四
作者：方回
朝代：宋

抖擻羈懷强自寬，時登吳阜一閒觀。
陸機不作蓴羹在，雷煥無蹤劍氣寒。
倏忽池臺荒草合，等閒歌舞落花殘。
興亡生死真常在，命要深知分要安。
用康庆之韵约同陆仁重游问政山
作者：方回
朝代：宋

落叶卷秋原，斜日照荒草。
我所思兮山中人，餐松辟谷修仙道。
将旄相印本无心，一蓑尚喜收身早。
袖有长生度世方，玉杵玄霜倩谁捣。
白云三耳真人家，磵霜不死菖蒲华。
笑挹诸公葛陂杖，同驾老龙穿碧霞。
颠歌狂舞酒酣时，一洗万古兴亡悲。
九万里风排阖归，茫茫六合黄尘飞。
用康慶之韻約同陸仁重游問政山
作者：方回
朝代：宋

落葉卷秋原，斜日照荒草。
我所思兮山中人，餐松辟穀修仙道。
將旄相印本無心，一蓑尚喜收身早。
袖有長生度世方，玉杵玄霜倩誰搗。
白雲三耳真人家，磵霜不死菖蒲華。
笑挹諸公葛陂杖，同駕老龍穿碧霞。
顛歌狂舞酒酣時，一洗萬古興亡悲。
九萬里風排闔歸，茫茫六合黄塵飛。
用韵送唐师善归九仙二首·其一
作者：方回
朝代：宋

杞菊先生误作州，归来谁復与同游。
蓑衣正可眠牛背，肉食终非相虎头。
欲起黄陈分宇宙，能穿草树憩深幽。
相看不用多言说，须向拈花笑处求。
用韻謝史山長德秀招飲醉甚
作者：方回
朝代：宋

日困公家酒，身浮似片雲。
扶歸忘路遠，鼾卧過宵分。
真是杯中聖，殊非鬲上醺。
老饕何可數，合作送窮文。
用韻謝湖州總管李才甫附周漢東寄聲
作者：方回
朝代：宋

文章太守與誰游，山水江南第一州。
試向清風明月內，得非與可子瞻不。
生徒時喜高軒過，英俊多蒙□□□。
冷掾能言修學事，殿堂新葺更書樓。
用韻送唐師善歸九仙二首·其一
作者：方回
朝代：宋

杞菊先生誤作州，歸來誰復與同遊。
蓑衣正可眠牛背，肉食終非相虎頭。
欲起黄陳分宇宙，能穿草樹憩深幽。
相看不用多言說，須向拈花笑處求。
用韻送唐師善歸九仙二首·其二
作者：方回
朝代：宋

李長庚願識荆州，馬伏波今愧少遊。
古道直能膠鳳觜，官身焉取爛羊頭。
苦心文字雕奇劂，遁世林巒擅僻幽。
鶴竹蜂花有家法，唐瓢更向外人求。
甲子雨
作者：方回
朝代：宋

紫陽元日得晴日，曉鵲聲邊駢賀客。
玉梅爛漫照椒觴，盡我真珠紅一石。
祁山山下初立春，馬上送迎逢故人。
故人挈榼藉芳草，啼鳥遊絲天氣新。
吟鞭轉入西江路，寶月欲圓碧霄暮。
南方戰罷聞者喜，盡道上元仍甲子。
卒然軍興由盜興，千里無煙况有燈。
雞犬逃生且未暇，上元之雨吾何憎。
萬馬還營速須早，放與田家蠶麥好。
甲子之雨恐不可，聽彼謠言愁殺我。
甲申元日
作者：方回
朝代：宋

春光幾度九十日，人壽都盧一百年。
老圃地寬花富貴，醉鄉天闊酒神仙。
誰能晚節消閒福，時喜新詩得警聯。
曉色欲紅拜元造，爐熏一炷鵲聲前。
甲申生日
作者：方回
朝代：宋

劬劳永感正关情，厚意殷勤荷友生。
隔日移庖成剧醉，终朝欹枕困余酲。
略加芎煮香苏饮，少着盐庖苦荬羹。
数首诗词懒酬和，杜门止酒始神清。
甲申生日
作者：方回
朝代：宋

劬勞永感正關情，厚意殷勤荷友生。
隔日移庖成劇醉，終朝欹枕困餘酲。
略加芎煮香蘇飲，少著鹽庖苦蕒羹。
數首詩詞懶酬和，杜門止酒始神清。
留丹阳三日苦寒戏为短歌
作者：方回
朝代：宋

自从书云入嘉平，一月间无三日晴。
大雪二十五六日，漫天塞地冰峥嵘。
吴江渡桥意颇快，吕城争堰心还惊。
丹阳古县暮落牵，冻人欲死无人行。
夜投孤店风更紧，燃草不烟灯灭影。
北人下马惊相问，自古江南无此冷。
求薪不可炭更难，仆御告馁衾裯单。
我生南土六十二，自古江南无此寒。
卧不脱衣袍带断，湿靴破袜泥袴绽。
焉得闺人呵手缝，可向谁家借针线。
船路不通驿路泥，田家闭户如鸡栖。
推车荷担唤不去，宁煨藁秸烹糠粞。
可以我而返不如，干坤浩荡岁云暮。
岂无拥炉画灰处，焉用遑遑问征路。
留丹陽三日苦寒戲爲短歌
作者：方回
朝代：宋

自從書雲入嘉平，一月間無三日晴。
大雪二十五六日，漫天塞地冰崢嶸。
吳江渡橋意頗快，呂城爭堰心還驚。
丹陽古縣暮落牽，凍人欲死無人行。
夜投孤店風更緊，燃草不煙燈滅影。
北人下馬驚相問，自古江南無此冷。
求薪不可炭更難，僕御告餒衾裯單。
我生南土六十二，自古江南無此寒。
卧不脫衣袍带斷，濕靴破襪泥袴綻。
焉得閨人呵手縫，可向誰家借針線。
船路不通驛路泥，田家閉戶如雞栖。
推車荷擔喚不去，寧煨藁秸烹糠粞。
可以我而返不如，乾坤浩蕩歲云暮。
豈無擁爐畫灰處，焉用遑遑問征路。
留吳田霜崖吳居士宅予仲女許其孫姻
作者：方回
朝代：宋

衆山環如規，中有一川水。
山腴翠樹圓，水潔玉石峙。
居人近百家，耕餘習文史。
此翁獨能詩，早充賓貢士。
平生宦情薄，一試倉庾氏。
中年厭兵革，肥遯白雲裏。
時時吟一篇，自教孫與子。
滿屋讀書聲，萬事不到耳。
問途訪幽居，曲折十餘里。
麥天小雨霽，初夏風日美。
遠迓携飲壺，劇談並宴几。
門帖句句佳，字畫亦勁偉。
盡出名畫掛，頻共高閣倚。
烹煎茗笋良，飣餖蔬果旨。
鼓吹聒深夜，酒酣未容起。
寒薄攀華盛，兩姓合嘉禮。
東床向志學，骨相良可喜。
積德貽後人，方興未云已。
發稟濟青黄，垂紳曳朱紫。
天人幽顯間，施報有茲理。
略窺宅邊園，培芳茂花卉。
黄鶑殆無數，白鷗不知幾。
山茶及巖桂，葉葉瑩如洗。
間氣鍾人物，吾故卜諸此。
老夫託姻好，悠遠自此始。
定當繼朱陳，何但誇孔李。
留吴田霜崖吴居士宅予仲女许其孙姻
作者：方回
朝代：宋

众山环如规，中有一川水。
山腴翠树圆，水洁玉石峙。
居人近百家，耕余习文史。
此翁独能诗，早充宾贡士。
平生宦情薄，一试仓庾氏。
中年厌兵革，肥遯白云裏。
时时吟一篇，自教孙与子。
满屋读书声，万事不到耳。
问途访幽居，曲折十余里。
麦天小雨霁，初夏风日美。
远迓携饮壶，剧谈并宴几。
门帖句句佳，字画亦劲伟。
尽出名画挂，频共高阁倚。
烹煎茗笋良，饤饾蔬果旨。
鼓吹聒深夜，酒酣未容起。
寒薄攀华盛，两姓合嘉礼。
东床向志学，骨相良可喜。
积德贻后人，方兴未云已。
发禀济青黄，垂绅曳朱紫。
天人幽显间，施报有兹理。
略窥宅边园，培芳茂花卉。
黄鶑殆无数，白鸥不知几。
山茶及岩桂，叶叶莹如洗。
间气钟人物，吾故卜诸此。
老夫託姻好，悠远自此始。
定当继朱陈，何但夸孔李。
留吴田霜崖吴居士宅予仲女许其孙姻
作者：方回
朝代：宋
体裁：古风

众山环如规，中有一川水。山腴翠树圆，水洁玉石峙。居人近百家，耕馀习文史。此翁独能诗，早充宾贡士。平生宦情薄，一试仓庾氏。中年厌兵革，肥遁白云里。时时吟一篇，自教孙与子。满屋读书声，万事不到耳。问途访幽居，曲折十馀里。麦天小雨霁，初夏风日美。远迓携饮壶，剧谈并宴几。门帖句句佳，字画亦劲伟。尽出名画挂，频共高阁倚。烹煎茗笋良，饤饾蔬果旨。鼓吹聒深夜，酒酣未容起。寒薄攀华盛，两姓合嘉礼。东床向志学，骨相良可喜。积德贻后人，方兴未云已。发禀济青黄，垂绅曳朱紫。天人幽显间，施报有兹理。略窥宅边园，培芳茂花卉。黄莺殆无数，白鸥不知几。山茶及岩桂，叶叶莹如洗。间气钟人物，吾故卜诸此。老夫托姻好，悠远自此始。定当继朱陈，何但誇孔李。
留回岭汪明府宅
作者：方回
朝代：宋
体裁：古风

仇池非仙境，商岭在人世。讵必深且僻，而后兵可避。大物有转移，戈甲满天地。城郭非云远，马迹竟不至。蓊蔚树木密，复重涧谷閟。中有长者家，累叶重名谊。积德服里社，故非一朝致。园池既显敞，栋宇亦弘邃。文甃洛花红，雕笼陇禽翠。恍然壶中天，迥与尘界异。崇觞延老夫，子侄尽擎跽。岂惟授之粲，抑且侑以币。客来无不速，各各满其意。居多章甫冠，宪宪洁衿佩。如闻筑精舍，徽国严祀事。纪载傥予属，庶用报嘉惠。
留回岭汪明府宅
作者：方回
朝代：宋

仇池非仙境，商岭在人世。
讵必深且僻，而后兵可避。
大物有转移，戈甲满天地。
城郭非云远，马迹竟不至。
蓊蔚树木密，复重涧谷閟。
中有长者家，累叶重名谊。
积德服里社，故非一朝致。
园池既显敞，栋宇亦弘邃。
文甃洛花红，雕笼陇禽翠。
恍然壶中天，逈与尘界异。
崇觞延老夫，子侄尽擎跽。
岂惟授之粲，抑且侑以币。
客来无不速，各各满其意。
居多章甫冠，宪宪洁衿佩。
如闻筑精舍，徽国严祀事。
纪载傥予属，庶用报嘉惠。
留回嶺汪明府宅
作者：方回
朝代：宋

仇池非仙境，商嶺在人世。
詎必深且僻，而後兵可避。
大物有轉移，戈甲滿天地。
城郭非云遠，馬跡竟不至。
蓊蔚樹木密，複重澗谷閟。
中有長者家，累葉重名誼。
積德服里社，故非一朝致。
園池既顯敞，棟宇亦弘邃。
文甃洛花紅，雕籠隴禽翠。
恍然壺中天，逈與塵界異。
崇觴延老夫，子姪盡擎跽。
豈惟授之粲，抑且侑以幣。
客來無不速，各各滿其意。
居多章甫冠，憲憲潔衿佩。
如聞築精舍，徽國嚴祀事。
紀載儻予屬，庶用報嘉惠。
留杭近三年得去賦不可不出城
作者：方回
朝代：宋

不可不出城，頑軀百無病。
不可不出城，老眼亦何凈。
第一脫俗塵，最便于野性。
第二井不鹹，所至水可飲。
第三魚價賤，第四酒味勝。
第五無火驚，第六無燈禁。
第七航船歌，欸乃亦可聽。
爾曹居城中，小屋如敗甑。
臭穢之所蒸，面面環厠圊。
五更聞喪鼓，骨肉付煙燼。
巧僞以爲生，語無一可信。
婦女狐媚繁，商賈狙詐競。
天下不皆然，杭城爲特甚。
我今才出城，七美一朝併。
眺望心神清，眠卧魂魄定。
空闊水雲間，孰謂雪風勁。
寄語城中人，何時免闂穽。
不可不出城，所以發茲詠。
留杭近三年得去赋不可不出城
作者：方回
朝代：宋

不可不出城，顽躯百无病。
不可不出城，老眼亦何凈。
第一脱俗尘，最便于野性。
第二井不咸，所至水可饮。
第三鱼价贱，第四酒味胜。
第五无火惊，第六无灯禁。
第七航船歌，欸乃亦可听。
尔曹居城中，小屋如败甑。
臭秽之所蒸，面面环厕圊。
五更闻丧鼓，骨肉付烟烬。
巧僞以为生，语无一可信。
妇女狐媚繁，商贾狙诈竞。
天下不皆然，杭城为特甚。
我今才出城，七美一朝併。
眺望心神清，眠卧魂魄定。
空阔水云间，孰谓雪风劲。
寄语城中人，何时免闂穽。
不可不出城，所以发兹咏。
留錢塘十二年
作者：方回
朝代：宋

一紀錢塘去未能，寒梅凉菊暑天冰。
春風七寶山頭寺，夜雨三茅閣上燈。
和靖不生無隠士，道潜如在可詩僧。
大船相聚惟歌舞，小舫漁翁采芡菱。
留钱塘十二年
作者：方回
朝代：宋

一纪钱塘去未能，寒梅凉菊暑天冰。
春风七宝山头寺，夜雨三茅阁上灯。
和靖不生无隠士，道潜如在可诗僧。
大船相聚惟歌舞，小舫渔翁采芡菱。
留題槃隠高士王子由書齋
作者：方回
朝代：宋

萬宇橫陳碧瓦齊，濃嵐淡靄總詩題。
隔江煙樹窗中細，過海風檣檻外低。
琴僅可絃星半缺，壁應欲畫雪新泥。
南華卧讀兩三卷，猶喜晴簷日未西。
留题槃隠高士王子由书斋
作者：方回
朝代：宋

万宇横陈碧瓦齐，浓岚淡霭总诗题。
隔江烟树窗中细，过海风樯槛外低。
琴仅可絃星半缺，壁应欲画雪新泥。
南华卧读两三卷，犹喜晴檐日未西。
異僧
作者：方回
朝代：宋

荒崖傳有虎，飛錫徑登危。
衣槲紉枯葉，餐松嚼嫩枝。
病人求咒水，野老施庵基。
一夕緣何事，飄然失所之。
病中夜思
作者：方回
朝代：宋

垂及七旬叟，行將三伏時。
歸期秋未定，病勢夜尤危。
眼困終難寐，心明尚可醫。
陰寒伺陽燠，間隙不容絲。
病后夏初杂书近况十首·其一
作者：方回
朝代：宋

含桃豌豆喜尝新，罂粟花边已送春。
岂谓单衣挥扇手，仍为败絮拥炉身。
唾壶甫换痰仍满，药贴多夸料不真。
火热冰寒但绝欲，世间疫疠本无神。
病后夏初杂书近况十首·其一〇
作者：方回
朝代：宋

一切牵缠断孟劳，何金为带紫为袍。
老从杨柳樱桃去，醉肯螟蛉蜾蠃豪。
共庆龙从干五会，谁工雉食鼎三膏。
折腰彭泽不归去，未必东坡肯和陶。